
Prenta  hjaa  Nikolai  Olsen. 


*oX>a-Vrv^,ai 


Dei  som  spelar: 


Aaslaug  med  træle-namne  Kkaaica. 

Heime 
Aake  j 

Grima  }  mann  kjerring  paa  Spangareide. 

Ragnar  Sigurdsson,  konge  av  Danemark. 
Hauk  hermann. 

Kalv  \ 

Brand  / 

Gaute  jarl  i 

Bjørn  Høgskalle  /  hovdingar  hjaa  kong  Ragnar 
Hovdingar  og  hermenn. 


matsveinar. 


Fyrste  bolken  gjeng  fyr  seg  i  stova  paa  Spangareide. 

Andre  bolken  paa  tune  tolv  aar  seinare,  tidleg  um  sumaren. 
Tridje  bolken  dagen  etter  paa  ein  strandvoll. 

Fjorde  bolken  um  hausten  og  i  stova  paa  Spangareide. 

Fyrste  bolken 


(Gamall  laag  sperrestova  med  rund-øksa  timber  i  veggjerne, 
Tvo  derer  jamsides  paa  utarste  veggen.  Den  til  høgre  gjeng  aat 
koven;  ho  er  heil  og  attléti  med  krok.  Den  andre  er  til  gangen;  ho 
er  laga  i  tvo  halvdører,  og  den  øvre  stend  opi,  so  ein  ser  ut  i  myrke 
gangen.  —  Aare  midt  paa  golve.  Attmed  aaren  stabbe  og  øks,  og  so 
eit  par  krakkar.  —  Paa  vinstre  sida  er  det  paa  veggen  utar  med  deri 
ei  hylla  med  kollor,  kjengjor  og  svarte  tréfat.  Paa  langveggen  ein 
benk.  Under  den  ligg  emnings-véd,  trésko  og  ymse  andre  ting.  —  Paa 
høgre  sida  lengst  framme  ei  høg  stolpeseng  med  krakk  framfyre.  I 
utarste  kraai  eit  stort  kjér.  —  Rote  er  full-lødt  med  hoggen  véd. 

Det  er  skymt  i  stova.  Ute  blæs  det. 

Grima,  eit  ljott,  uhamslegt  kvende  sit  paa  aarepallen  under 
ljoren  og  bøter  ei  brok.  Ein  hund  gøyr  illherveleg  utanfyre.) 


Grima 

(ser  imot  døri  og  lyder). 

Kva  tru  det  er  rakken  tekslar  paa?  —  Det 
lydest  mest  som  han  vérar  framandt  folk.  Men 
no  burt  imot  kvelden?  —  og  i  dette  vére?  (Ei 
vindflaga  rister  huse).  Me  hev  visst  ei  hard  natt  i  vente. 

(held  broki  upp  og  ransakar  etter  hol.) 

(Utedøri  gjeng  upp,  og  inn  i  gangen  kjem  Heime.  Han  er  ein 
røseleg  kar  med  langt  graatt  haar  og  skjegg.  Hatten  vid,  kaapa  flys- 
sut.  Han  hev  stav  i  hand,  og  paa  ryggen  ei  svær  harpa  med  uvanleg 
stort  songhus.  —  Han  let  upp  halvdøri  og  kjem  inn  i  stova,  lét  att 
etter  seg  og  er  noko  sein  i  snuen.) 

Heime. 

Heil  og  sæl,  kvinna!  Alvar  og  diser  varne 
folk  og  fé  under  denne  toka!  —  Er  du  hus- 
frøya  her? 

Grima. 

Skulde  so  vera.  Men  ingen  gav  meg  endaa 
anna  namn  en  Grima.  —  Kven  er  den  mannen 
som  ferdast  ute  i  slikt  hauste-vér,  so  langt  lidande? 

(Ser  ransakande  paa  han.) 


Heime. 

Heime  heiter  eg,  og  er  harpespelar.  Langt 
hev  eg  gjenge,  og  folk  raaka  eg  ikkje,  so  eg 
trudde  eg  var  paa  villstraa  komen.  Men  endeleg 
vavra  eg  meg  fram  til  denne  einstaka  garden.  — 
Vil  du  gjeva  meg  husrom  til  natti,  Grima? 

Grima. 

Visst  vilde  eg  ikkje  neitta  vegfarande  folk 
hus  yver  hovude  ein  slik  kveld.  Men  han  Aake, 
mannen  min,  er  ute,  so  eg  veit  ikkje  anten  eg 

torer  elder  ei.  (Ho  ris  upp,  legg  arbeide  paa  krakken  og 
gjeng  utar  imot  han.) 

Heime. 

Ei  husfrøya  er  daa  sjølv  den  som  fyr  huse 
raar  naar  husbonden  ikkje  er  heime. 

Grima. 

Han  er  aabrudig,  skal  eg  segja  deg.  Og 
sovorne  karar  er  ikkje  greide  aa  drast  med. 

Heime 

(lær). 

Aa,  folk  i  min  alder,  Grima,  dei  spaknar  i 
elskhugs-saker.  Meg  tarv  han  ikkje  ottast.  (Han 

tek  harpa  av  ryggen.) 

Grima. 

Elden  kan  lenge  under  oska  aula.  Det  er 
likt  til  aa  vera  nerk  endaa  i  deg,  um  du  er 
gamall.  So  du  kunde  vera  trudd  til  litt  av  kvart. 
Langferda  folk  veit  ein  ingen  ting  um,  og  Aake 
minnest  korleis  kararne  hekk  etter  meg  i  mine 
unge  aar. 

Heime. 

Du  ser  meg  ut  til  aa  tola  ei  brosa,  so  du 
kan  sagta  hysa  meg,  um  du  elles  hev  hjarta  til 
det.  Mat  treng  eg  ikkje,  men  eg  er  frostall  og 
trøytt,  so  eg  lyt  be’  um  verme  paa  aaren  og  ei 
kraa  til  aa  kvila  i. 

Grima. 

Set  deg  innar  daa,  so  skal  eg  nøra  upp. 

(Ho  gjeng  til  aaren  og  grev  i  oska,  legg  lliser  og  véd  ovanpaa 
Heime  sét  seg  paa  benken  med  harpa  framfyr  seg  og  ser  til. 

Daa  elden  logar  upp,  flytter  han  seg  burtpaa  aarepallen.  Harpa 
hev  han  med  seg.  Han  varmer  og  kosar  seg,  med’  han  ender  og 
gong  klunkar  litt  paa  strengjerne.  Det  glim  tar  ein  diger  gull-armring 
under  kaapa,  og  under  loke  paa  harpekassen  glytter  det  fram  ein 
snipp  av  eit  gullstika  klædeplagg.) 

Grima 

(innar  imot  sengi,  der  ho  grev  fram  ei  bot.) 

Det  er  nok  ingen  fark  som  fyrst  eg  trudde. 
Ikkje  er  den  mannen  so  arm  som  han  er  flyssut 
til !  (Skjegiar  etter  han.)  Det  kunde  vera  anna  til  hus¬ 
bond  en  den  aurmakken  min!  (Gjeng  fram  tn  aaren 
og  sét  seg  til  aa  sauma  boti  paa  broki.) 

Heime 

(ser  burt  paa  henne.) 

Kva  heiter  garden  her? 

Grima. 

Aa  det  er  no  ingen  gard  aa  rekna  fyr.  Me 
er  berre  fatigfolk,  so  det  er  ’kje  meir  en  me  ber- 
gar  liv  i  nokre  kyr  og  ein  flokk  smaafé.  Elles 
kallar  folk  det  Spangareide. 

Heime 

(etter  han  hev  klunka  paa  harpa.) 

Og  der  ute  som  Raans-døtterne  leikar  so 
lystigt  i  kveld,  kva  heiter  det  der? 

Grima. 

Er  det  utanum  holmarne,  utfyr  nese  du  mei¬ 
ner,  so  , kallar  dei  det  Lidandesnes  der.  Men  eg 

hev  aldri  ferdast  so  langt  ute  at  eg  veit  korleis 
der  er  vore. 

Heime. 

Han  er  rusken  um  Lidandesnes  i  kveld! 

Grima. 

Det  er  trulegt  det,  naar  me  kjenner  han  so 
fjerre  her. 

Heime. 

Det  berst  meg  fyre  at  det  kjem  til  aa  spyrjast 
eitkvart  etter  denne  natti. 

(Liti  togn.  —  Han  klunkar  paa  harpa). 

Grima. 

Men  seg  meg :  Kvar  kjem  du  ifraa,  og  kvar 
etlar  du  deg  av? 

Heime. 

Eg  kjem  austantil.  Heimlaus  og  frendelaus 
vankar  eg  fraa  bygd  til  bygd  og  freistar  live  som 
det  kan  falla.  No  vilde  eg  gjesta  kongarne  nordan- 
fyre  og  spela  i  veitslorne  deira. 

Grima. 

Kan  du  koma  til  med  det,  so  fell  det  vel 
litt  av.  Men  elles  maa  det  vera  ei  ring  foda  som 
ein  snultrar  seg  til  —  med  ei  harpa. 

Heime. 

Aa  ja,  feitt  er  det  ’kje  alltid.  Men  fykande 
fugl  fær  noko,  ein  sitjande  inkje. 

Grima. 

Du  hev  ’kje  alltid  vanka  med  harpa,  veit  eg? 

Heime. 

Nei,  i  min  ungdom  for  eg  i  viking.  Det  var 

liv  det,  Grima!  (Leikar  paa  harpa  og  gjev  seg  til  aa  kveda:) 

Vide  eg  vanka 
i  vikingferd . 

Paa  hav  eg  herja 
som  hovding  gjæv 
fyr  fagert  fylgje 
av  frihuga  menn . 

Eg  fyr  dei  alle 
var  ar  en  fræge\ 

(viii:)  Eg  kloi  kvesste 
i  konge-rygg , 
og  Ygg  fekk  offer 
som  age  gavl 

(imot  Grima:)  Git-ord  daa  gjekk  det 
av  gjæve  kjempa 
som  heider  henta 
i  Hildur s  leik , 
og  kvinnor  kviskra 
i  kraa  hans  namn. 

Grima. 

Daa  slo  du  deg  vel  til  ro  og  tok  eit  kvende 
til  aa  stjorna  fyr  deg? 

Heime. 

Ja,  daa  gav  eg  meg  i  ro  —  ei  tid.  (Legg  véd 

paa  vermen  so  han  logar  godt  upp.) 

Grima. 

For  du  hadde  vel  grave  nytteleg  til  deg, 
naar  du  hadde  so  godt  høve?  Og  du  er  vel 
ikkje  reint  snaud  endaa,  tenkjer  eg? 

Heime. 

Lett  fenge  er  snart  gjenge!  No  er  heile  min 
rikdom  ei  harpa  og  ein  stav. 

Grima. 

Daa  hev  det  vore  laak  styremaate  i  ditt  hus! 
Heime 

(nikkar  og  geispar.) 

Orsaka  meg  husfrøya!  —  eg  er  svevnug. 
Grima 

(ser  seg  i  kring.) 

Eg  kunde  sagta  bera  inn  ein  halmdott  aat 
deg  her  i  stova. 

Heime. 

Frøy  løne  ditt  gode  hjarta! 

Grima. 

Men  Aake  drygjer,  ser  eg.  Naar  han  kjem, 
skal  han  ha  mat.  Og  me  plar  dertil  ha  den  vanen 
at  me  ligg  og  tratlast  utetter  natti  —  baade  um 
eitt  og  anna. 

Heime. 

Eg  hev  eit  godt  sovehjarta,  Grima! 

Grima. 

Nei  det  vert  ikkje  ro  fyr  deg  her.  Betre  er 
det  at  du  søv  ut  i  høysvali.  Der  er  det  ingen 
som  uroar  deg. 

Heime. 

Du  er  umtenkt  du  Grima! 

Grima 

(med  ein  sleisk  smil.) 

Eg  plar  Vera  det.  (Ho  ris  upp,  legg  arbeide  ifraa  seg 
paa  krakken  og  kveikjer  ei  tyriflis.)  —  Kom  110,  skal  eg 

syna  deg  vegen! 

Heime. 

Du  maa  agta  deg  med  vermen  i  dette  vére! 

Grima. 

Du  tarv  ’kje  ottast!  Eg  vil  berre  lysa  deg 

so  du  finn  døri,  og  so  lyt  du  sjølv  rettleida  deg 
i  svali. 

Heime. 

Takk  og  æra!  —  eg  skal  nog  det. 

(Han  iek  harpa  og  stav,  og  dei  gjeng  ut.  Grima  fyrst.  Ho 
vert  standande  utfyr  deri,  so  ein  ser  atti  henne.  Heime  kjem  straks 
burt  i  myrkre.) 

Grima. 

Sjaa  der  ser  du  døri.  (Held  tyriflisi  ut  ifraa  seg  og 
peikar.)  Svali  er  full  av  høy,  og  let  du  att  etter 
deg,  kjem  du  sagta  ikkje  til  aa  frjosa  der. 

Heime. 

Takk  og  æra! 

(Grima  inn  att,  sløkkjer  tyriflisi  og  let  att  dorerne.  Gjeng  innar 
yver  golve,  skubbar  seg  ufagert  og  grundar.) 

Grima. 

Det  var  gull.  Tydeleg  var  det  gull  ja!  (Ho 
ser  imot  døri.)  Hadde  eg  det  som  er  gøymt  i  harpe- 
kassen  eg! 

(Gjeng  burt  og  sét  seg  paa  aarepallen  og  stirer  rett  fram- 
fyr  seg.)  f 

Eg  lyt  ha  klo  i  det!  (Trivlar  grisk  med  handi;  haast:) 
Eg  vil!  (Stirer  som  fyrr.) 

Men  tru  korleis  eg  helst  skal  fara  aat? 

Det  hev  vore  ein  staseleg  kar  i  si  velmagt. 
Og  ingen  krusling  er  han  no  helder,  (lær.)  Hadde 

eg  so  sant  von  um  at  han  stogga  her,  som  det 
var  hugnadbyte  i  slik  ein  boste! 

(Ute  tekslar  hunden  som  naar  det  kjem  kjensfolk.) 

No  kjem  endeleg  Aake,  lydest  det.  Det  var 
’kje  for  tidlegt  helder. 

(Hunden  yler,  langt  og  stygt.  Grima  slær  seg  paa  knée  med 
knytt  neve  og  nikkar.) 

Her  er  feig  mann  i  tune,  —  kven  det  so 
me  ir  er! 

(Ein  høyrer  raml  utanfyre.  Utedøri  vert  uppléti  og  attklemd. 
Hunden  gøyr  i  gangen,  fær  ein  spenn  og  kvinkar.  —  aake  let  upp 
døri  og  kjem  inn.  Det  er  etn  liten,  kruslen  kar,  skjegglaus.  Han  er 
klædd  i  skinn:  koll-huva,  sidt  oksleskinn,  leistabrok;  fæle  trésko  paa 
føterne.  Belte  um  live,  og  slidrekniv  paa  høgre  sida.) 

Grima. 

So  du  etla  deg  heim  denne  kvelden  med! 
Det  var  vel  du  hadde  vit  til  aa  koma  utan  aa 
verta  henta. 

Aake 

(inn-arg). 

Du  saag  vel  helst  at  du  var  kvitt  meg.  Men 
kven  skulde  du,  di  lat-merr,  faa  til  aa  træla  fyr 

deg  daa?  (Tek  oksleskinne  av  og  slengjer  det  burti  benken. 
Under  hev  han  ei  flyssut  ullskjurta.) 


Grima 

(lær  hynte.) 

Aa  meg  skulde  det  so  visst  ingen  ting  vanta. 
Det  er  ikkje  nauvt  um  ein  karmanns-trave  fyr  eit 
fermt  kvinnfolk,  far  min! 

Aake. 

Det  skulde  mange  sjaa  syn  med  deg!  — 
Kvar  hev  du  kveldsmaten? 

Grima. 

Nei  du  vil  vel  ikkje  ha  mat,  veit  eg!  Sidan 
det  einast  er  du  som  gjerer  noko  her  i  tune,  so 
trudde  eg  du  sytte  fyr  maten  sjølv.  Eg  hev  ingen 
mat  aat  deg. 

Aake 

(imot  henne,  rasande.) 

Aa  ditt  ræ-vette,  di  aate-skraa!  Du  tenkjer 
berre  paa  aa  fylla  di  eigi  vomb!  Her  skal  eg 
bala  fraa  graalysingi  til  svarte  kvelden  som  ein 
maur  og  ein  makk  —  og  slita  helsa  av  meg  paa 
alle  vis,  men  ikkje  vera  unnt  eit  maal  mat  naar 
eg  kjem  utsvolten  heim! 

Grima 

(med  henderne  i  sida.) 

Unner  eg  deg  ikkje  maten,  segjer  du?  Var 
det  ikkje  du  som  fekk  med  deg  den  store  graut- 
ambaren?  Hadde  ikkje  eg  koka  han  aat  deg  og 
funne  mjølki  til  rettes,  med’  du  laag  røytte  deg 
i  sengi?  Og  var  eg  ikkje  i  aasen  til  deg  med 
kjøtmat,  spør  eg?  —  Eitt  minre  slepar  du  en  eg 
som  lyt  sjaa  alt  til  rettes  baade  ute  og  heime, 

Jens  Tvedt:  «Kraaka».  2 

og  ingen  likare  hjelpesmann  hev  en  deg  din  unaas- 
lege  tase,  som  aldri  endaa  hev  gjort  eit  kars- 
verk  i  di  verdige  tid! 

Aake 

(spak.) 

Kva  vilde  du  med  meg  daa? 

Grima. 

Litt  manns-ferd  trudde  eg  det  kunde  vore  i 
deg  —  surne  tider.  Og  du  veit  sjølv  kor  sli  du 
var  etter  meg,  du  som  dei  hine. 

Aake. 

Dei  hine?  Eg  saag  ikkje  fleire  som  spøynte 
etter  deg,  daa  en  no  eg! 

Grima. 

Det  var  godt  fyr  deg  det!  Men  eg  kunde 
kviskra  deg  i  øyra  eit  ord  som  sette  støkk  i  deg, 
um  so  eg  vilde. 

Aake 

(sét  seg  paa  aarepallen.) 

Gjev  meg  helder  ein  grand  soll,  er  du  gild! 

Grima. 

Soll  skal  du  faa!  (Smeikio  Trur  du  eg  vil 
neitta  deg  noko  naar  du  bed  um  det  paa  folkevis  ? 

(Ho  gjeng  aat  hylla  etter  soll-fate  og  skeier,  sét  seg  med  fate  i 
fange  paa  ein  krakk  framfyr  Aake,  og  dei  gjev  seg  til  aa  éta. 

So  brusar  det  ein  harpeslaatt  gjenom  huse.  Aake  slepper  skeii 
og  stirer  med  open  munn  —  fyrst  imot  dori  og  so  paa  Grima.  Ho 
berre  nikkar,  og  baae  vert  sitjande  og  lyda  til  slaatten  er  ende.) 

Aake. 

Nei  men  kva  var  dette  du? 

Grima. 

Det  kom  ein  ferdakar  her  i  kveldingi  og  fekk 
leggja  seg  ut  i  svali.  Han  drog  paa  ei  harpa  og 
var  spelemann,  sa  han. 

Aake. 

Mi  sann  kvapp  eg  so  hjarta  kippar  endaa! 

Grima. 

Kalvehjarta!  Var  det  til  aa  kveppa  av?  Men 
han  munde  ikkje  vera  so  svevnug  som  han  lét 
til,  naar  han  no  gjev  seg  til  aa  spela.  (stryk  med 

fingren  kring  matfate;  sleikjer  av  han.) 

Aake. 

Det  var  vænt  aa  lyda  til.  (Rapar.)  Var  det 
ikkje,  totte  du? 

Grima. 

Hadde  eg  helder  det  som  er  i  henne,  eg! 

Aake. 

Kor  daa?  Kva  i? 

Grima. 

I  harpa,  tosk!  Ho  er  full  av  gull  og  koste- 
samt  ty. 


Aake. 

Harpa,  segjer  du? 


Grima 

(nikkar.) 

Det  er  eit  songhus  so  stort  som  so  —  (mæier 
ta.)  Og  han  hadde  eit  godt  lyfte  daa  han  gjekk 
med  henne,  saag  eg. 


Aake. 

Maa  vera  noko  til  harpa  det! 

Grima. 

Hadde  eg  berre  havt  kva  som  i  henne  er! 
—  segjer  eg  endaa  ein  gong. 

Aake. 

Men  —  æ  —  saag  du  ned  i  henne  daa? 
Grima. 

Han  slepte  henne  ikkje  or  henderne  ein  augne- 
blink.  Men  eg  hadde  mine  merkje  korso,  eg. 


Aake 

(rister  paa  hovude,  sleikjer  skeii  og  rapar.) 

Grima 

(bøygjer  seg  imot  han,  haast.) 

Det  var  gull  i  harpa.  Gull  like  under  loke. 
Gull,  skynar  du! 

Aake. 

Ja.  Det  maa  vera  tungt  aa  bera  paa. 
Grima. 

Hadde  det  vore  vaart,  du! 


Aake 

(lær  likesæl.) 

Vaart?  Eg  hev  aldri  aatt  so  mykje  gull  at 
eg  kunde  gjort  meg  ilt  paa  auga  med  det. 


Grima 


(fast.) 

Men  du  kunde  faa.  (Sét  matfate  ifraa  seg  paa  ein 


krakk.) 


Aake. 

Eg  veit  ikkje  kvar  det  skulde  koma  ifraa! 


Grima. 

Det  er  nøgdi  av  det  —  ut  i  høysvali.  Du 
skulde  set  ringen  han  hadde  kring  armen  under 
kaapa.  Berre  den  maatte  freista  deg.  Og  kom  i 
hug:  fullt  songhuse  attpaa! 


Ja  kva  daa? 


Aake. 

Grima. 

Var  det  manns-ferd  i  deg  Aake,  so  sat  du 
’kje  der  som  ein  byting! 

Aake. 

Kva  er  det  du  vil  meg? 

Grima. 

Treiv  du  til  og  var  mann  ein  einaste  gong 
i  ditt  liv,  so  turvte  du  ikkje  leda  deg  meir  til 
nokon  ting.  Var  me  rike,  Aake,  so  kunde  du 
liggja  all  dagen,  um  so  du  lyste.  Slapp  slita  paa 
sjøen  i  snødriv  og  kaldvæta  etter  fatige  fiskeliv. 
Elder  bala  i  skogen  som  no  du  gjerer.  —  Hus- 
karar  kunde  du  halda  og  liva  herreliv,  kong  Aake 
aa  Spangareide! 

Aake. 

Gulle  hev  gjort  deg  gali,  Grima.  Ein  galdre- 
smed  hev  songe  runor  yver  deg! 

Grima 

(upp). 

Høyrde  du  ikkje  at  hunden  ylte?  Me  hev 
feig  mann  i  huse,  Aake!  —  Tak  øksi!  Kva  tvi- 
kar  du  etter,  træl? 

Aake. 

Sovande  mann  skal  ein  ikkje  svika.  Ferda¬ 
mann  skal  du  fagna,  og  gjest  fylgja  til  jordskil. 
—  Eg  gjerer  det  ikkje! 

Grima. 

Hugsa  det  er  feig  mann  i  huse.  Vil  du  sjølv 
traska  Hel-vegen  i  natt,  so  trøytt  som  du  er? 

Aake 

(upp,  rædd). 

Kva  meiner  du? 

Grima. 

Eg  vil  ha  ein  mann  som  hev  gjort  manns 
verk.  Heime  hev  fare  i  viking  og  samla  gull  og 
æra.  Vil  eg  ha  han,  kan  eg  faa  han.  Og  so  er 

gulle  mitt!  (Imot  han.  Aake  attaugut;  ho  etter).  Drep  du 

ikkje  Heime,  so  klyp  eg  knappen  av  deg  som 

du  Var  ein  brisling !  (Gjerer  teikn  som  naar  ein  avhovdar 
smaasild  med  fingrarne.) 

Aake 

(triv  øksi  paa  stabben  og  lyfter  henne.) 

Du  var  verd  eg  tynte  deg,  turse-tryne! 
Grima. 

Bruk  øksi  der  betre  det  høver!  Det  er  ’kje 
noko  karsstykke  aa  kløyva  hovude  paa  eit  verje- 
laust  kvende. 

(Aake  let  øksi  siga.  Grima  gjeng  utar  imot  døri,  let  upp  og 

lyder.) 

Grima. 

Han  søv  so  fast  som  ein  stein.  Eg  kan  høyra 
han  ryt. 

Aake 

(stig  or  treskorne  og  gjeng  med  eksi  i  hand  imot  deri.) 

Gakk  fyre  og  lat  upp  svalsdøri. 

(Grima  ut,  Aake  etter,  men  tvikande.  —  Eit  bil  tomt  tile.  —  Det 
gjeng  ein  elding,  og  tora  slær. 

So  kjem  baae  fort  inn  att,  Aake  med  eksi  i  hand.) 

Aake 

No  er  det  gjort! 

(Ny  elding  og  toreslaatt.  Aake  sig  ned  paa  ein  krakk  og  stryk 
seg  med  handi  yver  skallen.  Grima  ser  haadleg  paa  han.) 

Aake. 

Det  var  hard  hause  paa  kar.  Nett  som  stein, 
so  det  gneista  under  øksekjeften.  Men  eg  skal 
vaaga  han  fekk  nog  med  siste  hogge.  Øksi  sat 
so  fast  som  ho  stod  under  auga  i  ein  eikekubbe. 

Grima. 

Det  var  manns  hogg,  Aake.  Men  kom  no 
og  hjelp  meg  med  harpa. 

Aake. 

Gjev  meg  ei  skaal  vatn  fyrst. 

Grima. 

Du  veit  kvar  vatsbytta  stend,  so  du  kan  ta 
deg  vatne  sjølv. 

Aake 

(med  eksi  i  hand,  imot  deri,  men  vender  att.) 

Hent  det  til  meg  du!  Og  lat  att  svalsdøri 
med  same. 

Grima 

(speande.) 

Veiknar  du  alt,  kong  Aake?  (Gjeng  ut  i  gangen. 

Kjem  inn  att  med  ei  vats-ausa.)  Drikk  Og  manna  deg  Upp 

att,  og  ver  ikkje  slik  ein  kruk! 

(Ho  nerer  vermen,  med’  Aake  drikk,  skjelvhendt,  og  sét  ausa 
ifraa  seg.  —  So  gjeng  dei  ut.  Kjem  so  inn  med  harpa  imillom  seg. 
Stengjer  dorerne.  Aake  sét  seg  paa  aarepallen  og  turkar  sveiten.) 

Grima 

(i  lag  med  harpa.) 

Kom  her  med  øksi.  Eg  fær  ’kje  upp  loke. 

Aake. 

Det  er  vel  læst  med  runor,  og  daa  fær  me 
det  aldri  upp,  kan  du  vita. 

Grima. 

Upp  skal  det,  um  so  runefår  sjølv  sat  um- 
skrevs  paa  loke!  —  Gjev  meg  øksi!  (Triv  etter 

henne.) 

Aake. 

Nei  eg  skal! 

Grima. 

Far  varleg  daa! 

(Aake  sét  oksekjeften  innunder  loke  og  bryt  det  upp. 

Ei  smaagjenta  —  6—8  aar  gamall  —  med  fagert  gult  haar,  fint 
klædd,  spring  fram  or  harpa  og  ser  seg  undri  i  kring.  Aake  dett  aa 
ende  og  misser  eksi.) 

Grima 

(slær  henderne  i  hop  yver  magen.)  v 

Du  styrande  allfader!  —  kva  er  dette? 

Aake 

(upp  aa  kné). 

Sjaa  no  kva  du  fekk! 

Grima. 

Kven  si  liti  gjenta  er  du  morr? 

(Barne  vender  seg  ifraa  henne.) 

Aake. 

Svarar  du  ikkje,  unge,  naar  vakse  folk 
spør  deg? 

Grima 

(gjerer  seg  blid.) 

Kvar  kjem  du  ifraa,  og  kven  eig  deg,  gulla- 
barn? 

Aake. 

Ho  hev  ikkje  lært  aa  tala,  bytingen! 

Grima 

(til  barne). 

Skynar  du  meg  ikkje?  —  elder  vil  du  ikkje 
svara  meg? 

Aake. 

Ungen  er  maallaus,  er  det  likt  til. 

Grima. 

Mi  sann  er  ho  so.  (Nikkar  tii  Aake.)  Og  tunge- 
laust  vitne  skal  ikkje  fortala  seg. 

Aake. 

Trur  du  ikkje  eit  hovudlaust  er  tryggare? 

Grima. 

Naar  det  ikkje  røyner,  er  du  moda  nog! 

Aake. 

Kva  skal  me  med  henne  daa? 

Grima. 

Fostra  henne.  Me  var  ’kje  so  fjerre  folk  at 
me  fekk  barn  sjølve.  Ho  kan  koma  vel  med  og 
vera  til  ei  rettleiding  paa  mange  vis. 

Aake. 

Men  naar  folk  undrast  og  fregar  etter  kvar 
me  hev  henne  ifraa? 

Grima. 

Me  kallar  henne  Kraaka  etter  mor  mi,  og 
gjev  henne  ut  fyr  vaart  eige  barn,  kan  du  vita. 

Aake 

(rister  paa  hovude.) 

Det  vil  ingen  tru  at  so  usjaalegt  kvende  hev 
so  fagert  eit  barn. 

Grima 

(blæs.) 

Kven  veit  kva  blomevangar  eg  hadde  i  mine 
unge  aar?  —  so  fyr  den  del  kan  nog  eg  verta 

teki  fyr  mor,  men  vandt  um  dei  held  deg  fyr 
faren,  di  skjeggløysa! 

Aake. 

Men  dei  vil  undrast  yver  haar-dæme. 

Grima. 

Haare  —  det  klypper  eg  av  henne,  og  kliner 
furekvaade  i  ro  ti.  Fær  ho  dertil  høveleg  bunad, 
so  tenkjer  eg  mest  at  megga  skal  ’kje  sers  van- 
slegtast  paa  mor  si! 


Aake. 

Lat  oss  sjaa  daa  kva  som  meir  det  er  i 
harpekassen! 

(I  det  same  gjeng  det  ein  svær  elding,  og  ein  sterk  toreskrell 
rister  huse.  Dorerne  spring  upp,  og  ein  ser  Heime  med  lyft  arm  i 
opningen;  han  er  bleik  og  blodut,  med  eit  fælt  saar  i  skallen. 

Grima  skrik  yver  seg,  men  Aake  dett  i  uvit.  —  Ein  ny  elding 
lyser  klaart  upp,  og  tora  slær.  Heime  sig  attende.) 


—  Duken  ned.  — 


Andre  bolken 


(Gardstune  paa  Spangareide.  Utsyn  imot  have  med  kvite  nakne 
holmar.  Bo  nedetter  imot  strandi,  men  bergknattar  paa  sidorne. 

Til  høgre  ei  laag  stova  med  torvtak  og  brunsteikte  veggjer. 
Glugg  i  veggen.  Dor  som  er  til  aa  lata  upp  i  tvo.  Framfyre  dori  ein 
hellebenk.  Attum  stova  er  loda  og  fjos.  —  Husi  digt  til  nedfalls. 

Til  vinstre  eldhuse. 

Det  er  væn  sumardag  med  sol  yver  stillt  hav.) 


Grima 

(kjem  ut  or  stova,  ser  i  kring,  ropar:) 

Kraaka!  —  Kraaka! 

Aake 

(fram  fyr  eldhus-novi.  Han  hev  kipa  paa  ryggen,  er  klædd  i  skitt- 
graa  ullskjurta  og  svartbrun  stuttbrok;  berrføtt;  næverhatt  paa 
hovude.) 

Kva  er  det  du  gaular  etter? 

Grima. 

Er  det  ’kje  denne  gjentungen!  Ho  veks  meg 
snupt  yver  hovude.  No  lyt  du  ta  ein  grand  kvast 
i,  du  som  mann  skal  vera. 

Aake. 

Raa’r  ’kje  du  med  henne,  so  magtar  rett 

ikkje  eg  det.  (Sét  kipa  paa  hella  og  snyter  seg.) 


Grima. 

Hev  du  fenge  nokre  liv  som  det  er  mun  i? 
Aake. 

Det  er  slik  gror  i  sjøen,  og  daa  bit  ikkje 
fisken.  Smaatt  med  agne  var  det  og. 

Grima. 

Men  fekk  du  ingen  ting  paa  game? 

Aake. 

Jau  den  granden  eg  hev,  den  fekk  eg  paa 

game.  (Tek  nokre  fiskar  or  kipa  og  gjev  seg  til  aa  verka  dei.) 

Kvar  er  det  vorte  av  Kraaka? 

Grima. 

Ho  nemnde  herskip  ho  vilde  ned  i  haugen 
og  sjaa  etter.  Du  veit  det  gjeng  henne  alltid 
sovore  i  hovude:  Kongar  og  hermenn  og  skip. 

Aake 

(flin.) 

Eg  spaar  det  er  mannfolk  ho  vérar  etter! 
Og  det  er  nøgdi  av  dei  no  under  land.  I  Djupe- 

viki  ligg  det  mange  skip,  og  det  aular  med  her- 
menn  paa  dei  alle. 

Grima. 

Naar  er  dei  komne? 

Aake. 

I  natt.  Eg  tenkjer  meg  til  at  det  var  stilla 
og  straumen  som  gjorde  at  dei  la  seg  til  der. 
Eg  laut  endaa  syna  dei  kvar  det  var  djupt  nog 
til  aa  koma  til  lands. 

Grima. 

Gjeve  kvar  ei  skuta  hadde  male  seg  paa 
hamrarne,  so  det  kunde  eitkvart  reke  til  lands 
som  fatigmannen  saag  seg  mun  i! 

Aake 

(lær.) 

Vilde  det  koma  eit  kvast  innkast,  so  er  ikkje 
Djupeviki  greid,  og  daa  kunde  det  ymse  laga  seg. 
—  Men  yss!  —  sjaa  der  kjem  det  framande! 

Grima 

(vender  seg  og  ser  imot  vinstre.) 

Ja  rettigt  gjerer  det  so!  Og  det  herfolk  att- 
paa.  Og  eg  SOm  Ser  SOleis  Ut!  (Skundar  seg  inn.) 

Aake. 

Det  er  best  eg  bergar  fisken!  (Kastar  han  uppi 

kipa,  gjeng  inn  og  klemmer  dorerne  att  etter  seg.) 

(Fram  or  bergknattarne  kjem  det  ein  hermann  op  tvo  mat- 
sveinar.  Dei  hev  hitar  paa  ryggen  og  gjeng  fram  paa  tune.  Stoggar.) 

Kalv  matsvein 

(slengjer  hiti  paa  hellebenken.) 

Her  ser  vesalt  ut.  Kan  aldri  tru  me  fær 
bakstervelder  her. 

Hauk  hermann. 

Du  er  alltid  so  vandsam,  du  Kalv !  cni  hin  :> 
Sét  hiti  av  deg,  Brand.  Ho  hev  vel  ikkje  grott 
fast  paa  ryggen! 

(Brand  sét  hiti  jamsides  den  andre.) 

Hauk 

(bankar  med  eksi  i  veggen.) 

Holloi  godtfolk!  Kan  me  faa  tala  eit  par 
ord  med  dykk? 

Aake 

(let  upp  øvre  halvdøri,  ser  ut.) 

Er  framandt  folk  ute  og  ferdast  i  godvére? 

Hauk. 

Er  so  ja!  Me  hadde  det  ærend  at  me  vilde 
høyra  um  me  fekk  baka  litt  braud  her. 

Aake. 

Berre  det  var  raad  med  det,  so  veit  du  det 
kunde  alltid  laga  seg  —  soleis. 

Hauk. 

Det  er  snildt  du  ikkje  vil  neitta  oss! 

Aake. 

Aa  det  vilde  vel  lite  nytta  um  eg  det  gjorde. 
Den  som  magti  hev,  han  tek  seg  til  rettes,  kva 
so  minremannen  segjer  elder  ei. 

Hauk 

(lær.) 

Der  sa  du  eit  sant  ord,  bonde! 

Kalv. 

Og  so  laanar  du  oss  kvendi  til  hjelpes. 
Aake. 

Eg  skal  spyrja.  (inn.) 

(Hauk  spantar  i  kring  paa  tune,  men  matsveinarne  sét  seg  late 
ned  attmed  hitarne  og  geispar.) 

Grima 

(fram  i  deri.  Ho  hev  fjelga  seg  ein  grand.  Blid:) 

Jau  I  skal  faa  baka,  —  det  skal  I  sagta! 
Gakk  burt  i  eldhuse,  so  nører  mannen  min  verme 
upp  og  lagar  til  rettes.  Sjølv  er  eg  krank  til 
helsa  og  kan  ingi  rettleiding  gjera.  Men  hadde 
dotter  mi  vore  heime,  so  kunde  ho  hjelpt  til. 

(Snur  seg  og  ropar  inn  til  Aake.) 

Kvar  vert  det  av  deg  som  skulde  koma  med 
troge? 

Aake. 

Tokka  deg,  no  kjem  eg.  (Ho  flytter  seg  or  vegen.) 
Ein  kan  ’kje  fljuga  helder! 

Jens  Tvedt :  «Kraaka». 

Hauk 

(til  matsveinarne). 

Tak  ei  hand  i  troge,  karar!  Me  lyt  kvika 
oss:  Kongen  er  braa,  veit  de! 

(Aake  og  matsveinarne  ber  troge  aat  eldhuse.  Grima  inn  i 
stova.  —  Aake  og  Brand  gjeng  att  og  fram  millom  stova  og  eldhuse 
og  lagar  til.  Aake  hentai  verme;  Brand  ber  vatn.  Halv  er  i  eldhuse. 
—  Hauk  spantar  av  og  til  og  ser  etter.  Ein  gong  imillom  ropar  han : 
«Driv  paa,  karar!  Driv  paa!» 

Kraaka  syner  seg  eit  par  vendor  millom  bergknattarne  til 
vinstre,  men  vaagar  seg  ikkje  fram.  Um  ei  stund  gjeng  Hauk  inn  i 
stova.  Daa  nyttår  ho  heve  til  aa  springa  fram  imot  leda,  der  ho  stikk 
seg  attfyre.) 

Hauk 

(ut  or  stova,  dragsande  med  harpa.  Meter  Aake.) 

Nei  kvar  hev  du  denne  ifraa,  bonde? 

Aake 

(fjamsen.) 

Det  —  den  —  æ  —  ho  hev  slonge  her  i 
langsamelege  tider. 


Grima 

(fort  ut.) 

Me  fann  skramle  ned  i  strandi. 

Aake. 

Ja,  me  fann  det  i  flod-maale.  Etter  ei  storm¬ 
natt. 

Hauk 

(furdar  paa  harpa,) 

Eg  kunde  mest  tenkia  at  ikkje  de  spela  harpa. 

Aake. 

Er  det  sovore  du?  —  til  aa  spela  paa?  (Ut 

til  eldhuse.) 

Grima 

(liksom  forviti.) 

Nei  kan  ein  spela  paa  slik  ei  grind?  —  daa 
lyt  eg  verkeleg  undrast! 

Hauk 

(klunkar). 

Hadde  det  vore  nokre  fleire  strengjer,  so 
skulde  de  høyrt  det  var  laat  i  henne,  —  slikt  eit 
songhus  som  det  er  paa  denne! 

Grima. 

Ho  hev  aldri  vore  onnorleis,  sid’  ho  kom  i 
vaart  hus.  —  Var  det  harpa  du  sa  det  var? 

Hauk. 

Ja.  (Burt  imot  eidhuse).  Driv  paa,  karar!  Soli 
skrid,  og  kongen  ventar. 

Kalv 

(fram,  turkar  sveiten.) 

Ein  kan  ’kje  meir  en  arbeida.  Og  eg  kjen¬ 
ner  den  som  minre  hev  slite  i  dag  en  me! 

Hauk 

(bystar  seg.) 

Murkar  du,  matsvein? 

(Kalv  inn  att  i  eldhuse. 

Kraaka  kjem  i  det  same  ut  or  stova.  Ho  er  klædd  i  gront  liv 
og  svart  stakk;  berrfott.  Det  gullgule  haare  floymer  ned  yver  ryg¬ 
gen  og  rekk  mest  i  marki.  —  Hauk  vert  vis  med  henne  og  sti  rer 
maallaus  eit  bil,  med’  Grima  attum  ryggen  hans  hyttar  illsleg  til 
Kraaka). 


Hauk 

(vender  seg  til  Grima.) 

Det  er  vel  ikkje  dotter  di  dette? 

Grima. 

Visst  er  det  SO  jau!  (fram  imot  Kraaka.) 


Hauk. 

Aldri  saag  eg  so  fager  ei  møy! 

(Baae  matsveinarne  fram  og  stirer  paa  henne.) 

Grima. 

Uliklege  ting!  Korleis  er  det  du  spjaakar 
deg  til? 

Kraaka. 

Ein  lyt  daa  litt  hama  seg,  naar  det  er  framandt 
folk  i  tune. 

Grima. 

Gjera  deg  til  fyr  karfolk,  det  kan  du.  Men 
vera  til  nytta,  det  vil  du  ikkje! 


Kraaka. 

Eg  skal  hjelpa  til  med  baksteren,  dersom 
framandkararne  tykkjer  dei  treng  nokor  hjelp. 

Hauk. 

Det  var  snildt  um  du  vilde,  for  me  er  digt 
onnuge.  —  Tak  augo  til  dykk,  karar,  og  gløym 
ikkje  arbeide! 

(Kalv  og  Bband  inn  att  i  eldhuse.  Kraaka  etter.) 

Aake 

(ut  or  eldhuse.) 

No  er  hellorne  heite,  og  so  greider  de  resten 

Sjølve.  (Han  ruslar  burt  imot  leda  og  kverv  burt.) 

Hauk 

(ser  imot  eldhuse.) 

Ho  hev  laga  braud  fyrr,  den  megga,  er  det 
likt  til! 

Grima. 

Eg  hev  sagta  halde  henne  til,  so  ho  maa 
eitkvart  kunna. 

Hauk 

(nokre  stig  imot  eldhuse.) 

Kva  heiter  du? 

(Kraaka  tegjer.) 

Grima. 

Ho  heiter  Kraaka  —  etter  mor  mi. 

Kr  A  AKA  Sitt  maal: 

Det  er  ’kje  sant! 

Grima. 

Er  det  kje  sant?  (Sinna:)  Vil  du  gjera  mor 
di  til  ljugar  no?  —  Eg  maa  vel  best  vita  det,  eg. 

Hauk 

(til  Grima.) 

Men  korleis  kan  du  som  er - du  som 

er  so  skrukkut  og  svartdæmd,  ha  so  ljosleitt  og 
fager  ei  dotter? 

Grima. 

Hadde  du  set  meg  i  mine  unge  aar,  so  hadde 
du  vel  minre  undrast  paa  det.  Kvit  daam  og  haal 
hud  er  ei  ryr  vara. 

Kraaka 

(lær.) 

Berga  braude,  no  brenn  det! 


Hauk 


(rister  paa  hovude.) 

Aari  gjerer  sagta  sitt.  Men  likevel  er  det 
utrulegt. 


Kraaka 

(ut  or  eldliuse,  med  uppbrette  ermar) 

Du  skulde  helder  sjaa  til  kararne  dine  en 
gissa  gaator  som  gjeng  yver  ditt  vit. 

Hauk. 

Du  er  kaut  paa  det  du! 

Grima. 

Aa  ho  er  so  ulikleg  at  du  kan  aldri  tru  det! 
Kraaka 

(inn  att.) 

Berga  braude,  høyrer  de!  —  elles  brenn  det! 
Hauk 

(svingar  øksi.) 

Er  SO  de  ikkje - (inn  i  eldhuse.) 


Grima. 

Eg  trur  snupt  dei  er  tryllte  eg!  Vaksne  folk 
fara  soleis  med  maten  at  han  ikkje  vert  étande. 

Kalv 

(ut  or  eldhuse,  imot  Grima.) 

Visst  er  det  utgjort.  Men  det  er  di  skuld: 
Du  hev  vonde  augo.  Gakk  burt,  elles  steikjer 
me  deg! 

Grima. 

Gjeve  kvar  braud-molen  vart  kol  i  din  munn! 

(Inn  i  stova,  slær  dorerne  att.) 

(Kalv  inn  i  eldhuse.  Ut  der  ifraa  kjem  Kraaka  med  Hauk 
etter  seg.) 

Hauk. 

Hev  du  ingen  bidlar,  so  tek  du  vel  meg? 

(Vi!  ta  i  henne). 

Kraaka 

(slær  han  yver  handi.) 

Agta  paa  sveinarne  dine,  og  lat  meg  vera! 
Hauk. 

Aldri  hev  eg  set  so  væn  ei  møy  som  deg. 
Men  du  er  vel  kaut  paa  det.  Ein  hermann  er 
ikkje  til  aa  blaasa  aat.  Fager  bunad  av  fint  ty 
kunde  du  faa  og  vanka  i  kongs-tun,  um  du  vart 
mi  husfrøya. 

Kraaka. 

Ei  træle-dotter  kunde  du  daara  med  slik  tale. 
Seg  meg  helder  eitkvart  um  kongen  din! 

Hauk. 

Kongen?  Kva  kjem  eg  i  hug  um  kongen, 
naar  eg  ser  paa  deg! 

Kraaka. 

So  tak  augo  til  deg!  (vn  gaa.) 

Hauk. 

Nei  gakk  ikkje!  —  eg  bed  deg  so  mindeleg. 
Eg  skal  gjera  alt  du  vil. 

Kraaka. 

Kva  heiter  kongen  din?  Er  han  ung  elder 
til  aars?  Kvar  kjem  han  ifraa,  og  kvar  reiser  han? 

Hauk. 

Kongen  min  er  Ragnar  Sigurdsson  av  Dane- 
mark.  Han  er  ung  av  aar,  men  hugsott  hev 
gjort  han  gamall  fyre  tidi:  Han  kan  ?kje  gløyma 
si  dronning,  den  fagre  Tora  Borgarhjort. 

Kraaka. 

Sveik  ho  han  —  fyr  ein  annan? 

Hauk. 

Nei  ho  døydde.  Etter  den  dag  vart  Ragnar 
Sigurdsson  myrk  i  hug. 

Kraaka. 

Var  ho  so  fager,  denne  Tora? 

Hauk. 

Ho  var  det  fagraste  kvende  eg  hev  set,  — 
fyrr  eg  saag  deg. 

Kraaka 

(smiler.) 

Er  han  ein  megtig  konge? 

Hauk. 

Den  frægaste  i  nordlandi.  Ingen  kan  mæla 
seg  med  han,  og  ingen  kan  staa  seg  imot  han. 

Kr  A  AKA. 

Og  korleis  er  han  —  el  les? 

Hauk. 

Kvinnor  vert  tryllte  og  menner  moda  naar 
han  ser  paa  dei.  I  elskhug  var  han  heit  og  braa, 
men  no  vil  han  aldri  sjaa  eit  kvende  fyr  augo. 
Stusslegt  vert  det  i  kongshall  naar  hugsott  kjem 
i  høgsæte. 

Kraaka. 

Men  er  han  ikkje  no  ute  i  herferd?  Daa 
hev  han  vel  rista  sorgi  av  seg? 

Hauk. 

Med  naudi  det.  Hovdingarne  lagde  raad  upp 
og  tala  so  lenge  og  vel  fyr  han,  til  han  manna 
seg  upp  og  gjekk  i  viking.  Han  hev  etla  seg  til 
Engelland,  men  straum  og  vind  hev  vore  sers 
meinslege  til  denne  tid.  No  kom  me  inn  i 
svartestilla.  Eg  veit  ikkje  kva  som  er  verst  fyr 
den  som  traar  etter  heider  og  herfang.  Men  etter 
eg  saag  deg,  vilde  eg  ynskja  me  aldri  kom 
her  ifraa. 

Kraaka. 

Det  undrar  meg  ikkje  at  kong  Ragnar  sende 
deg  i  land  med  matsveinarne  sine! 

Hauk. 

Kva  meiner  du  med  det? 

(Kalv  og  Bband  or  eldhuse  med  deigtroge  millom  seg.) 

Kraaka 

(lær.) 

Naar  du  kjem  att  ende  til  kongen,  fær  du  kan 
henda  viljen  din !  (Peikar  paa  broude  i  troge.)  Lite  vand 
maatte  den  vera  som  vilde  éta  slikt  braud.  (Gjeng 

inn  i  stova.) 

Hauk. 

Alle  vonde  vette  er  lause  i  dag!  Skulde  du 
ha  set  so  gale! 

Kalv  og  Brand 

(i  munnen  paa  einannan.) 

Ja  tydeleg  er  det  utgjort! 

Hauk. 

De  kjem  til  aa  dingla  under  raa-nokken 
baae  tvo. 

(Matsveinarne  hev  braude  upp  i  hitarne.) 


Kalv. 

Eg  vonar  det  vert  alle  tri.  Skal  det  bera 
ned  og  nord,  so  vilde  det  vera  gildt  aa  ha  so 
gjæv  ein  kar  i  fylgje  som  deg  Hauk. 

Hauk 

(lyfter  oksi.) 

Hædar  du  meg,  sender  eg  deg  Hei-vegen 
straks ! 

Kalv 

(spring  til  leds.) 

Du  vil  helder  gaa  med  braude  aaleine  og  ta 
heile  skuldi  paa  deg? 

Hauk 

(spak.) 

Aa  nei  det  er  vel  best  me  held  i  hop  og 
hyttar  oss  so  godt  me  kan.  Driv  paa,  og  lat 
oss  koma  i  veg  ! 

Brand. 

Ja  naadig  skal  kongen  ikkje  verta.  Men 
kven  kan  haatta  sitt  arbeid  naar  ein  vert  hildra 
av  eit  slikt  syn! 

Hauk. 

Me  lyt  skulda  paa  det,  og  segja  som  sant 
er.  Men  det  er  vel  liti  von  um  at  det  vil  hjelpa. 

(Dei  tek  hitarne  paa  ryggen  og  gjeng  fort  ut  same  vegen  dei 
kom,  —  matsveinarne  fyre,  Hauk  etter. 

Naar  dei  er  burte,  kjem  Grima  fram  i  deri  og  ser  seg  i  kring* 
Hinkar  burti  eldhusderi  og  att  ende;  rister  paa  hovude  og  stryk  seg 
um  nosi.) 

Grima 

(ropar  inn.) 

Kraaka!  —  kom  her! 

Kraaka 

(fram  i  døri.) 

Var  det  meg  du  vilde  eitkvart? 

Grima. 

Det  var  so.  Det  er  daa  vel  at  du  endaa 
kannast  med  namne  ditt! 

Kraaka. 

Var  det  ’kje  anna  du  vilde  meg? 

Grima 

Jau  du  skal  rettleida  etter  desse  farkarne. 

Kraaka. 

Det  kan  du  sjølv  gjera.  Eg  er  ingi  træl- 
terna. 

Grima. 

Torer  du  neitta  naar  eg  segjer  du  skal? 

Kraaka 

(nikkar,  snur  seg  og  gjeng  roleg  inn.) 

Grima. 

Aa  du  styrande  allfader!  —  kva  skal  ein 
gjera  med  den  uliklege  gjentungen!  (Ropar:)  Aake! 
(Ser  seg  i  kring;  ropar.)  Aake!  —  Kvar  tru  no  han  hev 
gjort  av  seg?  Dei  veks  meg  yver  hovude  alle, 
etter  eg  vart  SO  vesall  til  fots.  (Burtfyr  stovenovi  og 
ropar  imot  løda:)  Aci-kel  (Gjeng  or  syne.) 

Kraaka 

(kjem  ut  paa  tune.  Ser  eit  bil  imot  have.  Vender  seg  mot  aaskodar- 
plasscn ;  hektar  henderne  yver  bringa  og  ser  drøymande  fram  fyr  seg.) 

Ragnar.  Kong  Ragnar  Sigurdsson  av  Dane- 
mark.  Den  frægaste  kongen  i  nordlandi.  Kvin- 
nor  vert  tryllte  og  menner  moda,  naar  han  ser 

paa  dei. 

Han  saag  ikkje  meg.  Men  likevel  var  det 
som  ein  heit  blodsdrope  for  or  hjarta  og  gleid  ut 
igjenom  heile  min  likam.  Eg  vart  glad  og  varm, 
men  likevel  fekk  eg  skjellte  i  knéi. 

Soleis  ser  ein  konge  ut.  Og  soleis  saag  eg 
han  i  draumar,  naar  han  henta  kongsdotteri : 
sterk  og  fager  som  ein  konge  skal  vera.  Ljos 
som  ein  dag  og  med  skjegg  som  gneistar  i 
solskine. 

Aa  kor  eg  lengtar!  Det  logar  som  eld  i 
aadrarne.  —  I  tolv  lange  vintrar  hev  Grima  og 
kallen  hennar  trælka  og  truga  meg.  Men  dei 
raadde  ikkje  med  meg.  —  Snart  rister  konge¬ 
ørnen  vengjerne  og  sprengjer  bure.  For  no  er 
kongen  komen,  —  kong  Ragnar  av  Danemark. 

(Vert  vis  med  Grima  og  Aaee  som  kjem  tratlande  or  leda.  Ho 
gjeng  braatt  inn  i  stova.) 


Grima. 

So  du  tykkjer  det  er  høveleg  tid  til  aa  sova 

med’  soli  stend  høgt  paa  himmelen.  Det  er  ingen 
ting  nyttigare  aa  ta  seg  til  —  her  paa  tune, 
maa  vita! 

Aake. 

Kom  i  hug  at  eg  hev  lege  paa  sjøen  og 
slapsa  i  all  natt!  Eg  vart  baade  trøytt  og  ende. 

Grima. 

Spør  ein  vel  etter,  so  laag  du  ned  i  nauste 
og  sov,  tenkjer  eg. 

Aake. 

Mi  sann  var  ikkje  det  lang  stundi.  Berre 
med  djupaste  dimme. 

Grima. 

Høy  r  der,  ja!  Og  so  vil  du  sova  dagen 
burt  attaat.  Men  eg  skal  faa  deg  vaken,  eg! 

(Gjev  han  ein  øyredask.) 

Aake 

(gnikar  øyra.) 

Alltid  slær  du  so  hardt,  du  ditt  illske-ting! 

Grima. 

Kor  verd  det  var  du  ikkje,  um  eg  evla  gjeva 
deg  meir!  Ber  no  inn  bakstervelderne  og  rettleid 
etter  desse  her-gastarne.  Eg  likar  ikkje  det  skal 
liggja  soleis  som  det  er  dotte  folk  ut  or  henderne. 

—  Og  dette  harpe-skramle  gøymer  du  av,  elder 
brenn  upp,  elder  gjerer  eikorleis  ende  paa.  Eg 
vil  ’kje  folk  skal  furdast  paa  det  og  frega  korleis 
me  hev  fenge  fat  i  det,  —  det  skilar  dei  ikkje. 

—  Kvikar  du  deg  og  fær  det  gjort,  so  skal  du 
faa  mat  naar  du  er  ferdig. 

Aake. 

Eg  kunde  tronga  maten  fyrst.  Tarmarne 
skrik  av  svolt. 

Grima. 

Lat  dei  skrika,  farr,  og  lyd  du  etter  kven 
som  svarar!  —  Du  veit  det  gjeng  etter  som  eg 
hev  sagt. 

(Ho  vil  gaa  inn,  men  stoggar  daa  det  i  det  same  kjem  ein  flokk 
hermenn  ifraa  vinstre.  Aake  dragsar  paa  troge,  men  kjem  ikkje  ut 
med  det.) 

Grima. 

Verkeleg  vert  eg  no  undri:  Sjaa  der  kjem 
det  kongskarar  att !  Men  dette  mun  vera  eit  anna 
slag.  Kva  tru  desse  kan  vilja? 

Aake. 

Dei  skulde  vel  aldri  ha  véra  eitkvart  som  dei 
vil  ha  klo  i? 

Grima. 

Trøyste  oss  daa!  Men  agta  no  berre  tunga  di! 

Aake. 

Eg?  —  Eg  skal  ’kje  letta  munnen  upp! 

(Gaute  jarl  og  lleire  hovdingar  med  fylgje  kjem  ifraa  vinstre. 
Stemner  like  imot  Aake.) 

Gaute. 

Frøy  fagne  tune  ditt,  frende!  Er  du  bonden 
her  paa  garden? 

Aake 

(ser  undren  paa  han.) 

Hæ?  —  (Vert  sidan  standande  med  henderne  paa  ryggen 
og  glana  paa  dei.) 

Grima 

(imot  dei,  blid.) 

Han  er  tunghøyrd,  so  det  nyttår  lite  aa  tala 
til  den  stakaren.  Elles  er  han  mannen  paa  gar¬ 
den  ja,  og  eg  er  kona  hans. 

Gaute. 

Me  er  sendemenn  ifraa  kong  Ragnar  Sigurds- 
son  av  Danemark.  Han  ligg  med  mange  her- 
skip  her  ned  under  land. 

Grima. 

Dette  høyrer  eg,  at  det  skal  vera  kome  so 
mange  skip.  Er  einkvar  av  dykk  kongen  sjølv 
kan  henda? 

Gaute. 

Nei,  me  kjem  berre  med  helsing  og  bod 
ifraa  han. 

Jens  Tvedt:  «Kraaka». 

Grima. 

Det  var  rett  ei  uventa  æra  det,  maa  eg  segja! 
Gaute. 

Han  hadde  sendt  ein  hermann  og  tvo  mat- 
sveinar  i  land - 


Grima 

(slær  henderne  i  hop  yver  magen.) 

Er  dei  ikkje  komne  til  rettes?  Men  her  ifraa 
gjekk  dei,  og  braude  hadde  dei  med  seg,  —  det 
er  so  sant  som  her  eg  stend! 

Gaute. 

Visst  er  dei  komne.  Men  braude  hadde  dei 
brent,  so  det  var  ikkje  étande,  og  so  orsakar  dei 
seg  med  at  dotter  di  er  skuld  i  det. 

Grima. 

Dotter  mi?  —  Daa  lyt  eg  segja  at  det  var 
ein  vesall  takk  ho  fekk  fyr  hjelpi. 

Gaute. 

Ho  var  so  fager,  segjer  dei,  at  dei  kunde 
ikkje  faa  augo  ifraa  henne.  Og  soleis  kom  dei 
til  aa  brenna  braude.  Dette  vilde  ikkje  kongen 
tru,  og  sa  dei  skulde  hengjast. 


51 


Grima. 

Mi  sann  var  dei  verde  aa  ha  det  fyr  umaken, 
ulikjends-tye! 

Gaute. 

Men  i  det  same  kjem  det  andre  som  hev 
raaka  henne  ute  i  marki.  Dei  segjer  at  hine  hev 
rett:  Dotteri  her  i  tune  var  so  fager  at  dronning 
Tora  hadde  ikkje  vore  fagrare.  Daa  vart  vaar 
herre  kongen  so  vill,  at  han  svor  ved  alle  æser 
og  aasynjor  at  var  det  ikkje  sant,  skulde  dei 
dingla  under  raanokken  alle  i  hop  fyrr  sol  var 
gladd.  Og  so  sende  han  oss  hit,  at  me  skulde 
døma  i  saki.  —  Men  skal  me  det  gjera,  lyt  me 
faa  sjaa  dotter  di. 

Grima. 

Det  skal  verta  raad  til  dess.  (Burtaat  deri  og 
roparinn:)  Kraaka!  —  her  er  kongsmenn  og  vil 
sjaa  paa  deg. 

(Kraaka  kjem  bljug  ut  paa  tune.  Mennerne  steller  seg  i  rad 
paa  kvar  sida  og  helsar  henne.  —  Togn.) 

Gaute. 

Orsaka  oss.  Me  er  sendemenn  fraa  kong 
Ragnar  Sigurdsson.  Det  er  kome  han  det  ord 
fyre  øyra,  at  du  er  den  fagraste  møy  som  menn 
hev  set  her  i  nordlandi.  No  vilde  han  me  skulde 
døma  um  dette  var  so. 

Kraaka 

(byrg.) 

Helsa  kongen  dykkar  at  han  syner  liten 
vyrdnad  fyr  ei  kvinna,  naar  han  skikkar  hermenn 
til  aa  glana  paa  henne. 

Gaute. 

Du  tek  i  mist,  frægdarmøy!  Kong  Ragnar 
hev  sendt  sine  gjævaste  hovdingar.  Meir  kunde 
ikkje  ei  kongsdotter  krevja. 

Kraaka 

Daa  kan  de  helsa  kong  Ragnar  at  rett  han 
valde  sendemenn  naar  han  skikka  hovdingar  til 
Spangareide! 

Gaute 

(bøygjer  seg.) 

Dine  ord  skal  me  bera  fram. 

(Hovdingarne  bøygjer  seg  og  gjeng  byrge  ut  til  vinstre;  fylgje 
etter.  Aake  og  Grima  ser  etter  dei.  Kraaka  vert  standande  som 
naar  tankarne  er  langt  burte.) 


Grima 

(burt  imot  Kraaka.) 

Kan  du  koma  deg  inn  med  kongen,  vil  eg 
segja  at  du  hev  ikkje  steilt  deg  so  reint  tossut. 
Kom  du  i  kongs-gard,  fall  det  sagta  eitkvart  av 
til  oss  med,  som  næraste  folke  ditt  er. 

Kraaka 

(mæler  henne  haadleg  med  augo  og  gjeng  utan  eit  ord  inn  i  stova.) 

Grima 

(arg.) 

Vert  berre  ikkje  so  byrg  at  du  brotnart 
Kongen  er  ’kje  endaa  komen,  morr!  (Burt  i  eidhuse. 

Kjem  straks  ut  att  med  eitkvart  i  stakkefalden  og  gjeng  inn  i  stova.) 

Aake  sviv  paa  tune,  skubbar  seg  og  kjenner  paa  magen.  Stog- 
gar  og  ser  rett  fram  imot  aaskodarplassen.) 

Aake. 

Verre  kjerring  skal  det  vel  leitast  etter:  Ho 
unner  meg  ikkje  eingong  maten!  Hadde  eg  havt 
mannskapen,  vilde  ikkje  øksekjeften  vore  henne 
for  god. 

(Han  dragsar  deigtroge  inn.  Kjem  so  ut  att  og  vil  henta  harpa, 
men  med  same  han  tek  i  henne,  ramlar  ho  ned;  han  kvepp  og  dett 
aa  ende.) 

Aake. 

Trolle,  eg  trur  ho  liver! 

(Ein  høyrer  nokre  akkorder  av  harpeslaatten  i  fyrste  bolken. 
Aake  ék  seg  snøgt  lenger  ifraa  harpa,  grev  seg  paa  føter  og  vil  inn. 
Men  i  det  same  kjem) 

Grima. 

Kva  er  det  som  bilar  deg  svimling?  Ser  du 
skrymt  midt  paa  ljose  dagen? 

Aake 

(tvintar  att  ende,  peikar  paa  harpa.) 

Ho  spelar!  Syne  meg,  høyrde  eg  det  likso 
skileg  som  den  kvelden  du  veit. 

Grima 

Kal vehj arta!  Gakk  no  inn  og  faa  deg  mat, 
so  skal  eg  sjølv  faa  dette  skramle  or  vegen. 

{Aase  inn  i  stova,  Gbima  burtaat  harpa.)  —  Eg  hev  HngSa 

deg  ein  gong  du  var  tyngre  en  no! 

(Ho  dragsar  av  med  harpa  um  stovehyrna.  Kjem  att  um  ei 
stund  og  vert  daa  standande  og  Skoda  imot  vinstre.) 

Grima 

(slær  seg  paa  laare.) 

Var  det  ikkje  det  eg  tenkte!  (Heid  Paa  ny«dmi og 
skundar  seg  fram  til  stovederi.)  Kraaka,  Kraaka!  —  no 
kjem  dei  att.  (khaaka  syner  seg.)  —  Tak  no  sjølv  imot 
dei  og  legg  ordi  dine  so  fyndigt  at  du  er  kongs- 
frilla  i  morgon.  (inn.) 

Kraaka. 

Høgare  stiler  den  storætta  en  aa  vera  frille-viv ! 

(Hovdingarne  kjem  med  stort  fylgje  fram  millom  knattarne  og 
gjeng  til  tunar  der  dei  stoggar.  Kraaka  stig  ut,  og  hovdingarne 
bøygjer  seg  vyrdsamt  fyr  henne.  Aake  og  Grima  stend  i  døri  og 
bisnar.) 

Gaute 

(stig  fram-um  dei  andre.) 

Kong  Ragnar  Sigurdsson  av  Danemark  sen¬ 
der  helsing  til  Spangareid-dotteri  og  stemner  deg 
til  møte  i  morgon.  Naar  soli  stend  midt  yver 
aasen  i  aust,  ventar  hau  deg  paa  vollen  i  nord 
fyr  nauste.  Men  merk  deg  fyresegni  du  lyt 
fidgja:  Ikkje  naki,  men  ei  helder  klædd  vil  kon- 

gen  sjaa  deg.  Ikkje  fastande,  men  ei  helder  mett 
skal  du  til  møte  koma.  Aaleine  maa  du  ikkje 
vera,  men  ei  helder  ha  fylgjesvein. 

Kraaka. 

Vande  er  vilkori,  hovding. 

Gaute. 

Mitt  ærend  var  aa  bera  fram  kongen  sine 
ord,  Og  soleis  fall  dei.  (Han  bøygjer  seg  og  tek  eit  stig 
att  ende,  so  han  kjem  i  breidd  med  dei  andre  hovdingarne.) 

(Alle  hovdingarne  bøygjer  seg  og  gjeng  byrge  gjenom  fylgje 
som  opnar  seg  fyr  dei.  Naar  dei  er  komne  igjenom,  dreg  fylgje  seg 
saman  og  hankar  etter.  Surne  hermenn  snur  seg  og  ser  att  ende. 

Togn,  til  dei  er  or  syne.) 

Kraaka 

(i  tankar.) 

Ikkje  naki,  ei  heider  klædd.  Ikkje  fastande, 
ei  helder  mett.  Ikkje  vera  aaleine,  og  ei  helder 
ha  fylgjesvein? 

Grima. 

Meir  en  treisk  maatte  den  vera  som  skulde 
gita  ei  slik  gaata! 


—  Duken  ned.  — 


Tridje  bolken. 


(Strandvoll.  Lyng-  og  eineklædde  knattar  i  kring,  med  ei 
krak-fura  her  og  der.  Skogklædde  aasar  attum.  —  Blankt  solskin. 

Aake  kjem  fram  or  knattarne  til  hegre.  Han  hev  kipa  paa  ryg¬ 
gen  og  ein  garnvase  paa  armen.  Stoggar  og  glanar  paa  himmelen. 
Slengjer  so  kipa  paa  marki  og  hukar  seg  nedpaa  henne.) 


Aake. 

Mi  sann  er  det  vorte  ein  heil  draatt  i  han! 
Og  han  grælar  ikkje  lite  paa  sjøen  longe.  So 
verkeleg  kan  han  verta  hard  nog  aa  slita  i  — 
fyr  den  som  lite  vinn.  (Rækjer  og  sputtar.)  Kunde  eg 
endaa  fenge  fat  i  Kraaka,  so  hadde  ho  ikkje  vore 
for  god  til  aa  vera  utpaa  med.  Men  den  tytta 
er  ikkje  aa  finna,  utan  ho  sjølv  vil.  —  No  er  det 
berre  ideleg  dette  rekar-tye  paa  skipi  som  gjeng 
henne  i  hovude.  Ungen  er  i  den  alder,  maa 
vita.  Eg  kjem  i  hug  korleis  forgjord  Grima  var 
etter  karfolk.  (Ser  seg  i  kring.)  Og  naar  ho  ingen 
andre  fekk,  so  braut  ho  seg  innpaa  meg  min 

kryp.  —  Det  var  litt  aa  gaa  heim  til.  Men  eit 
tregelegt  varp  gjorde  eg. 

(Tek  næverhatten  av  og  klær  seg  i  hovude.  Tagall  eit  bil,  med 
han  stirer  framfyr  seg.) 

Visste  eg  endaa  kvar  trolle  hev  gjort  av 
gulle.  Men  det  nyttår  korkje  telja  elder  truga. 
Og  slaa  henne  i  hel  torer  eg  ikkje  helder,  for 
daa  kom  det  aldri  fyr  dagen  kvar  ho  hev  gøymt 
det.  (Upp.) 

Sjaa  der,  du!  —  det  tek  til  aa  bu  seg  til 
reis  no,  rekar-tye.  —  Dei  fær  fine  børi,  so  det  er 
ventande  det  ja. 

Det  kan  ’kje  meg  nytta  aa  freista  utpaa 
sjøen  i  dag.  Men  so  hev  eg  tiderne  til  aa  kvila 
meg  ein  grand  burti  nauste. 

(Han  tek  kipa  paa  ryggen,  og  gjeng  til  høgre. 

Hauk  hermann  og  matsveinarne  Kalv  og  Beand  kjem  fram 
millom  knattarne  til  høgre  [lengst  frammej.  Matsveinarne  ber  kvar 
tvo  flaadde  smaleskrottar,  —  Brand  ein  under  kvar  arm,  Kalv  ein  paa 
oksli  og  ein  under  armen.  Naar  dei  kjem  midt  paa  vollen,  slengjer 
Kalv  skrottarne  paa  marki.) 

Hauk. 

Kva  er  det  som  bilar  deg? 

Kalv. 

Kg  ly t  kvila.  (Turkar  sveiten  med  ermi.) 


Brand. 

Det  er  ’kje  ventande  at  ein  kalv  kan  bera 
tvo  vérer,  um  dei  er  baade  flaadde  og  avhovda. 

Kalv. 

Men  so  kan  vel  ein  brand  bera  fire? 


Brand. 

Det  kunde  han,  dersom  han  vilde.  (Ut  tii 

vinstre.) 

Hauk. 

Statt  ikkje  der,  Kalv!  Snart  kan  kongen 
koma. 


Kalv 


(lær.) 

Vel  er  han  braa,  men  han  gjev  seg  ikkje  til 
aa  leita  etter  matsveinarne  sine. 


Hauk. 

Nei,  men  det  er  her  han  skal  ha  stemne 
med  Spangareid-dotteri. 

Kalv 

(ser  seg  i  kring.) 

Med  Kraaka? 

Hauk. 

Ja  visst. 

Kalv. 

Gjev  han  sende  meg  i  staden!  Eg  vilde 
helder  ganta  med  kvendi  en  fara  paa  bygdi  og 
stela  vérer.  Det  kunde  vore  lystelegt  aa  ha 
Kraaka  fyr  seg  aaleine,  Hauk  kvende-klegg! 

Hauk. 

Agta  munnen  din  um  kongs-frilla ! 

Kalv. 

Ho  hadde  gjerne  ikkje  vore  so  kaut  imot 
meg  i  dag  som  ho  var  imot  deg  i  gaar. 

Hauk 

(lyfter  eksi  og  hogg  etter  han,  men  Kalv  spring  til  leds.) 

Kalv. 

Sulka  ikkje  brudrevollen  med  kalveblod,  Hauk 
ill-tott!  (Lær.)  Eg  skal  bera  øksi,  dersom  du  vil 
ta  véra-skrottarne. 

Hauk. 

Du  freistar  meg  so  lenge  til  eg  gjerer  ei 
ulukka  paa  deg! 

Kalv. 

Kven  skulde  daa  hytta  skinne  ditt,  Hauk 
øl-skjegg,  næste  gong  du  stal  kongs-mjød?  —  Det 
er  likare  du  held  deg  til  vens  med  meg,  —  so 
skal  me  tvo  ha  oss  ein  god  torstedrykk  med’ 
Ragnar  Lodbrok  er  paa  Kraake-ting.  Etter  smale- 
jag  smakar  kongs-mjød  betre  en  kvende-kyss. 

Hauk 

(blid,) 

Rett  gjerer  han  so!  —  Men  du:  Dette  Noreg 
—  det  er  eit  skarve  land!  Stygt  og  stengt  paa 

alle  kantar.  Ein  kan  ’kje  eingong  skræva  skikke- 
leg,  um  ein  hadde  hug  til  det.  Nei  i  Danemark 
—  der  er  det  i  minsto  flatt  og  romlegt  nog! 

Kalv. 

Og  so  Engelland  du! 

Hauk. 

Ja,  dit  er  det  me  no  skal.  Berre  det  vart 
god  bør,  og  kong  Lodbrok  ikkje  hefte  seg  med 
dette  bondekvende! 

Kalv. 

Men  ho  er  fager,  denne  Kraaka,  so  ho  kunde 
gjerne  vera  ei  kongs-dotter. 

Hauk. 

Lat  ho  vera  fager !  Men  ein  konge  skal 
ikkje  mengja  seg  med  bonden. 

Kalv. 

Aa,  til  frille-viv  og  i  viking  treng  ein  ikkje 
fara  etter  det  som  er  høg-ætta. 

Hauk. 

Sant  nog,  Kalv.  Men  me  kan  ’kje  standa 
her  soleis,  naar  kongen  kjem.  Lat  oss  rusla. 

(Kalv  tek  kjøtskrottarne  upp,  og  dei  gjeng. 

—  Tomt  tile.  — 

So  kjem  kongen  med  stort  fylgje  [fraa  vinstre]. 

Fyrst  gjeng  lurblaasarar  og  merkjesmenn.  Eine  merkje  er  ein 
kvit  duk  med  tri  raude  ormar  i;  det  andre  er  raudt  med  kvit  hjorte- 
kruna  i.  —  So  kjem  kongen  jamsides  med  Gaute  jarl.  Etterpaa  andre 
hovdingar  og  til  slutt  hermenn  som  alle  er  vel  væpna.  —  Kongen  er 
ein  tettbygd,  medels  heg  kar,  ljosleitt.  Sers  aalvorsam.  Han  hev 
sverd  ved  sida  og  spjot  i  handi.) 


Gaute. 

Herre  konge!  Her  er  vollen  som  vart  nemnd 
til  møtestad. 

Ragnar 

(stoggar  og  ser  i  kring.) 

Sol  yver  land  og  hav.  Her  er  fagert,  men 
SO  undarleg  stengt  Og  stillt.  (Vender  seg  braatt.)  Agta 
paa  soli:  Naar  ho  er  midt  yver  aasen,  segjer 
du  meg  til. 

Gaute. 

Det  skal  eg,  herre  konge.  Men  Kraaka  hi 
fagre  kjem  i  rette  tid. 

Ragnar. 

Du  meiner  ho  kan  fylgja  det  krav  eg  sette 
til  aa  røyna  hennar  vitsemd? 


Gaute. 

Det  meiner  eg,  herre.  Endaa  eg  veit  ikkje 
korleis  du  hev  tenkt  deg  det  skal  gjerast.  Naar 
eit  fagert  kvende  er  født  med  vit,  so  er  det 
sløgare  en  anna  livande  i  heimen. 

Ragnar. 

Der  sa  du  eit  visdoms  ord,  Gaute  jarl !  Men 
det  skal  syna  seg  at  inkje  kvende  kjem  upp  imot 
Tora  Borgarhjort  anten  i  fagerleik  elder  vitsemd. 

Gaute. 

Jau  Kraaka  hi  fagre,  herre  konge! 

Ragnar. 

Mang  ei  møy  hev  eg  møtt,  og  alle  var  dei 
elskhugsvarme.  Men  aldri  dei  aatte  eit  vitugt 
ord,  og  aldri  dei  gita  ei  nylagd  gaata,  med  minre 
dei  stal  meg  løyndarorde  av  lippa  i  ei  veik  stund. 

Gaute. 

Større  røynsla  hev  du,  herre,  i  kvendevegen 
en  me.  Men  likevel  skal  du  maatta  sanna  vaar 
dom,  at  aldri  saag  mann  ei  fagrare  møy,  aldri 
lyste  vitsemd  or  klaarare  augo,  og  aldri  høyrde 
manns-øyro  byrgare  ord  av  kvendemunn. 

Ragnar 

(speande.) 

Tungerapp  vart  du  no,  Gaute!  Her  etter 
dags  skal  du  heita  den  maalhæve. 

Gaute. 

Takk,  herre  konge!  Med  det  kjennings-namne 
er  eg  vel  nøgd. 

Ragnar 

(myrk.) 

Men  eit  hovud  stuttare  vert  du,  um  du  hev 
teke  munnen  for  full.  —  Alle  mine  menn  hev 
svore  seg  i  hop  um  aa  ula  meg  i  øyro  um  dette 
kvende.  Hovdingarne  nemner  henne  med  ei  vyrd- 
semd  som  ho  var  Frøya  sjølv.  Er  ho  ei  galdre- 
møy  som  hev  sunge  dykk  galne?  Og  eg  kong 
Ragnar  Sigurdsson  av  Danemark,  eg  er  gjengen 
til  stemne  med  ei  træle-møy  som  lyder  namne 
Kraaka!  Slike  runor  er  det  lagt  i  min  veg,  endaa 
eg  hev  svore  ved  mitt  saare  minne  um  den  fagre 
Tora  at  eg  vilde  ikkje  ofra  elskhug  ein  tanke, 
fyrr  eg  møtte  ei  møy  likso  fager  og  høg-ætta  som 
ho.  —  Men  det  sver  eg  no  ved  den  einøygde, 
at  hev  mine  hovdingar  lagt  sovorne  raad  upp  at 
eg  vert  til  laatt  og  løgje  fyr  dette  træl-kvende  si 
skuld,  so  tek  eg  ei  hemn  som  skal  spyrjast  so 
lenge  mi  soga  liver! 


Gaute. 

Stagga  harmen  din,  herre.  Illvilje  er  lett  aa 
ala  men  vand  aa  øyda.  —  Det  sømer  seg  ikkje 
ein  konge  aa  kjæla  fyr  saare  hugsviv.  Fram 
skal  ein  hovding  sjaa,  ikkje  att  ende. 

Ragnar. 

Sanne  ord  talar  du,  Gaute  jarl.  Men  eg  er 
’kje  so  kald  endaa  at  visdom  kan  varma  meg. 
Tora  Borgarhjort  gløymer  eg  aldri.  (Dr«ymande.) 
Minnast  lyt  eg  hennar  fagre  andlit,  naar  det  lyste 
millom  høg-ætta  kvende  i  kongshall.  Alle  augo 
drog  ho  til  seg.  Manns  vilje  vart  som  vaks 
millom  varme  fingrar,  naar  ho  smilte  imot  deg. 
Bøygja  kunde  ho  den  byrgaste  med  milde  barne- 
ord  og  til  storverk  eggja  den  verste  stakar.  Høg 
var  ho  i  harme,  heit  i  elskhug,  men  alltid  var 
hennar  hjarta  reint.  —  Fager,  fager  var  du  Tora! 

Gaute. 

Mannen  heidrar  ikkje  hauglagt  viv  med 
hugsott,  herre  konge.  Og  den  som  elskar  daad, 
han  nyttår  dagen  til  anna  en  daarskap.  —  Det 
veit  me  alle  at  Tora  var  eit  fagert  viv.  Men 
snart  vil  du  møta  eit  fagrare.  Daa  skal  hugsotti 
kverva  som  dogg  fyr  sol.  —  Sjaa  upp,  Ragnar 
Sigurdsson,  og  døm  um  dine  menn  kan  staa  ved 
sine  ord! 

(Kraaka  kjem  ifraa  høgre.  Den  nakne  likamen  løy  nest  i  det 
fagre  svære  haare,  og  ho  hev  sveipt  eit  fiskegarn  kring  seg;  andlit 
og  armar  er  berre.  Ho  leider  ein  hund  i  band.  —  Ho  gjeng  med  bøygt 
hovud  og  stoggar  eit  stykke  itraa  kongsfylgje. 

Hovdingarne  og  fylgje  dreg  seg  langt  att  ende,  so  kongen  vert 
standande  aaleine.  Handfallen  stirer  han  paa  Kraaka;  tek  so  eit  stig 
fram,  slepper  spjote  og  rettar  baae  hender  imot  henne.  Daa  gjeng  ho 
nærare  og  bøygjer  seg  djupt.) 

Ragnar. 

Ved  alle  æser  og  aasynjor!  —  Kven  er  du 
fagre  ? 


Kraaka. 

Bonden  og  hans  kvende  nemner  meg  Kraaka. 


Ragnar 

(eit  stig  fram,  med  open  famn.) 

Du  er  den  fagraste  møy  som  manns-auga 
endaa  hev  set! 

Kraaka 

(dreg  seg  undan.) 

Herre  konge!  Dine  hovdingar  stemnde  meg 
til  aa  møta  deg  her  paa  fastsette  vilkor.  No  er 
eg  komen  til  aa  høyra  min  dom.  Ikkje  skulde 
eg  vera  naki  og  ei  helder  klædd:  So  greidde  eg 
haare  ut  til  aa  skyla  meg  og  sveipte  meg  i  silde- 
garne. 

Ragnar. 

Ikkje  er  du  daa  naki,  men  ei  helder  klædd. 


Kraaka. 

Eg  maatte  ikkje  vera  fastande,  ei  helder  mett: 
So  beit  eg  i  ein  lauk,  men  aat  han  ikkje  upp. 


Ragnar. 

Ikkje  er  du  daa  fastande,  men  ei  helder  mett! 

Jens  Tvedt:  «Kraaka».  5 

Kraaka. 

Eg  skulde  ikkje  vera  aaleine,  ei  helder  ha 
fylgjesvein:  So  tok  eg  hunden  og  leidde  med  meg. 

Ragnar. 

Daa  er  du  ikkje  anten  aaleine  elder  hev 
mannefylgje.  —  (Smiler.)  Sløgt  hev  du  tydt  mine 
ord,  Kraaka. 

Kraaka. 

Kva  vil  du  meg  so,  herre  konge? 

Ragnar 

(tek  kaapa  av  seg.) 

Eg  vil  løyna  din  fagerleik.  (Sveiper  kaapa  kring 
henne.)  Og  so  skal  du  fylgja  meg  um  bord  i 
kongsskipe.  Væne  klæde  og  kostesam  prydnad 
skal  eg  leita  fram,  og  alt  du  fær  hug  paa  skal 
vera  ditt.  I  dag  er  det  fest!  I  kongs-sess  skal 
du  sitja,  éta  av  sylvfat  og  drikka  or  gullhorn. 
Mine  skaldar  skal  kveda  lov-ord  um  Kraaka  fraa 
Spangareide. 

Kraaka. 

Det  vart  for  stor  ei  æra  fyr  bondedotteri. 

Ragnar. 

Hev  Leire-kongen  elskhug  til  ei  møy,  so 
spør  ingen  um  ætt  og  elde!  Alle  mine  menn 

skyldar  den  kvinna  vyrdnad  som  deira  konge 
valde. 

Kraaka. 

Men  du  sjølv,  herre  konge? 

Ragnar. 

Eg  sjølv? 

Kraaka. 

Viser  ikkje  du  henne  vyrdnad? 


Ragnar. 

Vyrdnad  og  varsemd.  Vyrk  skal  eg  vakta 
paa  ditt  minste  teikn.  Vårt  skal  mitt  øyra  vera 
og  vyrdsame  ordi  falla.  Som  ei  dronning  skal 
du  faa  det  hjaa  Ragnar  Sigurdsson. 

Kraaka. 

Som  ei  dronning? 

Ragnar. 

Ja  det  sver  eg  ved  Frøya!  (Triv  handi  hennar.) 
No  gjeng  me  um  bord.  Heile  dagen  skal  me 
vera  sida  um  sida.  Og  naar  sol  er  gladd,  skal 
du  sitja  tett  attmed  meg  under  konge-tjeld  paa 
mjuke  dyreskinn.  Kinn  ved  kinn  skal  me  kviskra 
kjælne  ord  og  frygda  oss  i  vaar  elskhug,  Kraaka. 
Men  utanfyre  skal  harpor  leika  og  laata  til  den 
ljose  dag. 

Kraaka. 

Og  so  skikkar  du  meg  i  land,  kong  Ragnar? 

Ragnar. 

Daa  skikkar  eg  deg  i  land,  um  so  du  lyster. 
Hovdingar  og  hermenn  skal  fylgja  deg,  og  konge¬ 
lege  gaavor  skal  dei  ha  med  til  deg  og  folke  ditt. 

Kraaka 

(slengjer  kaapa  av  seg,  harm.) 

Vesall  vyrdnad  syner  du  den  kvinna  du  vil 
kaupa  fyr  gull  og  væne  klæde  til  aa  metta  din 
loste.  Verjelaus  er  eg  i  ditt  vald.  Du  kan  rana 
mi  æra  elder  taka  mitt  liv.  Men  aldri,  aldri  skal 
nokon  mann  —  han  vere  konge  elder  træl  — 
kunna  kyta  av  at  Kraaka  var  han  god  fyr  skjenk 
elder  gaava. 

Ragnar. 

Byrg  er  du,  braafagre!  Men  no  skal  du 
vita,  Kraaka,  at  eg  vilde  røyna  um  du  var  so 
hug-stor  som  du  var  fager  og  sløg.  Og  røyn- 
domen  stod  du  med  æra. 

Kraaka. 

Lat  meg  gaa,  herre! 

Ragnar. 

Vil  du  gaa  ifraa  den  som  elskar  deg?  (Gjerer 
knéfaii.)  Kraaka,  du  hugstore  kvende!  —  vil  du 

vera  mitt  viv?  Skifta  mi  sæla  og  mi  sut?  Fylgja 
meg  i  frygd  og  i  feigd?  Vera  dronning  i  Danemark? 

Kraaka. 

Leire-kongen  burde  vita  betre  tidar-trøyt  en 
aa  driva  ap  med  ei  ungmøy. 

Ragnar. 

Kvass-mynt  og  illtenkt  er  du  imot  den  som 
elskar  deg  høgre  en  si  kongs-æra  og  sitt  konge- 
namn ! 

Kraaka. 

Orsaka  meg!  Eg  lærde  ikkje  smeiken  tale 
og  snilde  ordstev  av  rev  og  rovdyr  som  vilde 
tyna  det  ungfée  eg  gjætte  fyr  Aake  bonde. 

Ragnar. 

Braa  er  eg  i  vondt  som  i  godt,  men  korkje 
rev  elder  anna  rovdyr.  Eg  elskar  deg  Kraaka. 
Elskar  ditt  fagre  aasyn,  di  skire  hud  og  ditt 
mjuke  hold.  Elskar  dine  fine  fingrar,  dine  nette 
føter  og  den  gyllte  haarflaumen  som  dulramt 
løyner  din  yndefulle  skapnad,  som  sjølve  Frøya 
kunde  ovunda  deg.  Eg  elskar  di  hugstore  sjæl 
som  hyser  so  myki  vitsemd  at  aldri  eg  fann 
henne  større  hjaa  nokor  kvinna. 

Kraaka. 

Smeikja  kan  du,  Ragnar  Sigurdsson !  Det 
høyrest  at  Leire-kongen  hev  kvende-røynsla. 

Ragnar. 

Kvendekjær  hev  eg  vore,  og  mang  ei  møy 
var  tidt  meg  god.  Men  aldri  var  min  hug  so  heil 
som  han  no  er  til  deg.  Og  aldri  brann  elskhugen 
so  heit  i  mine  aadrar  som  etter  eg  møtte  Kraaka 
fraa  Spangareide. 

Kraaka. 

Naar  di  heite  traa  var  stetta,  vilde  elskhugen 
slokna.  Det  som  høgast  logar,  det  stuttast  brenn. 

Ragnar. 

Aldri,  aldri!  Di  meir  min  elskhug  naadde, 
di  meir  han  nørdest.  Kvar  dag  vilde  du  vera 
meg  ny. 

Kraaka. 

Men  Kraaka  fraa  Spangareide  er  fostra  i 
trælekor:  Kvar  høg-ætta  kvinna  du  saag,  vilde 
synast  deg  hævare  en  ho. 

Ragnar. 

Ingi  kvinna  i  heimen  er  som  Kraaka.  Daa 
er  ho  meir  en  høg-ætta:  ho  er  den  einaste. 

Kraaka 

(tek  henderne  hans  og  dreg  han  upp.) 

Store  var  mine  draumar  naar  eg  gjekk  ein- 
sam  i  skogen:  Eg  raadde  so  vide  som  eg  saag. 
Men  større  vart  dei  naar  eg  sat  i  aasen  og  auga 
gleid  ut  yver  have.  Segl  saag  eg,  store  og  smaae, 
som  kom  fram  elder  kvarv  burt.  Daa  drøymde 
eg  um  ein  konge.  Høg  og  herieg  stod  han  i 
lyttingen  paa  skipe  sitt  og  saag  med  sterke, 
tirande  augo  fram  imot  himmelsyne,  der  ei  veik 
strima  skilde  millom  himmel  og  hav.  Til  stor¬ 
verk  var  han  etla,  og  til  siger  han  reiste.  Kvar 
han  kom,  lagde  han  lande  under  seg,  og  snart 
raadde  han  eit  rike  som  rakk  yver  alle  nord- 
landi. 

Ragnar. 

Kva  namn  hadde  den  kongen  din? 

Kraaka. 

Daa  var  han  namnlaus,  men  no  veit  eg  at 
han  heiter  Ragnar  Sigurdsson. 

Ragnar 

(dreg  henne  aat  seg  og  slær  armarne  kring  henne.) 

Du  vil  vera  mi? 

Kraaka. 

Det  var  eg  alt  fyrr  en  du  visste  um  meg. 

Ragnar. 

Og  du  vil  fylgja  meg,  du  hugstore  kvinna? 
Kraaka. 

I  hugen  er  eg  med  deg  yver  have.  Ham- 
laus  stend  eg  attmed  deg  naar  du  i  striden  gjeng 
fram  til  siger. 

Ragnar. 

Men  ikkje  som  den  livs  livande  fagre  møy 
eg  held  her  i  mine  armar? 

Kraaka. 

Nei. 

Ragnar. 

Nei?  —  Korleis  kan  du  valda  meg  slik  ein 
harm  ? 

Kraaka. 

Du  lyt  ha  din  røyndom  du  med,  Ragnar 
Sigurdsson.  Dersom  din  elskhug  varer,  og  du 
hev  same  huglynde  naar  du  kjem  att  ifraa  Engei- 
land,  daa  kan  du  henta  di  festarmøy.  Fegi  skal 
eg  daa  fylgja  deg,  um  det  so  var  til  heimsens 
ende. 

Ragnar 

(held  henne  ut  ifraa  seg.) 

Høgre  er  det  under  din  himmel  en  min. 
(Sterkt:)  Ja,  so  skal  det  vera!  Din  vilje  er  min 

lOV.  (Tek  kaapa  upp  og  slær  uin  henne.  Veik:)  Men  lang 

vil  ventetidi  verta. 

Kraaka. 

I  daad  vert  dagarne  stutte.  Verre  er  det 
fyr  eit  kvende. 

Ragnar. 

Du  skal  i  draumar  dikta  din  elskar  stor. 

Kraaka. 

I  draumarne  kan  han  ikkje  verta  større  en 
han  longe  er.  Men  eg  vil  senda  deg  helsingar 
med  vinden  som  veiftar  buskarne  og  gjev  skipi 
bør.  Fuglarne  skal  fljuga  yver  have  og  helsa 
deg  heppa  med  din  heider. 

Ragnar. 

Alt  som  er  fagert  skal  minna  meg  um  mi 

festarmøy.  (Vittar  til  hovdingarne.  Dei  kjem  fram  og  steller  seg 
i  halvring  um  kongen  og  Kraaka.) 

Gjæve  mine  hovdingar!  Her  ser  de  mi  festar¬ 
møy,  og  de  skal  vera  mine  vitne  at  det  er  ho! 

Hovdingarne. 

Heil  deg,  kong  Ragnar  si  festarmøy! 

Ragnar. 

Og  de  skal  vita  min  vilje,  at  naar  Engel- 
lands-ferdi  er  ende,  skal  Kraaka  fraa  Spangareide 
fylgja  meg  til  Leire.  Ho  skal  vera  mitt  viv  og 

dronning  av  Danemark,  soleis  som  Tora  Borgar- 
hjort  var  det. 

Hovdingarne. 

Heil  vere  ho  som  vert  dronning  i  Leire! 

Ragnar. 

Men  um  min  lagnad  vert  den,  at  eg  ikkje 
kan  halda  min  heilage  lovnad,  daa  skal  dei  hov- 
dingar  som  er  i  live,  føra  mi  festarmøy  til  Dane¬ 
mark,  um  so  ho  synest.  Det  skal  galda  som  ho 
hadde  vore  mi  rette  og  einaste  husfrøya.  Dette 
er  min  vilje.  Det  skal  de  vitna,  og  gjera  som  eg 
hev  sagt. 

Hovdingarne 

(boygjer  seg.) 

Det  lovar  me  alle,  herre  konge! 

Ragnar. 

Og  no  til  skipi.  Lat  lurarne  laata  og  kalla 
alle  mann  til  svars.  No  vaknar  vinden,  og  me 
fær  bør.  Me  sigler  i  denne  stund. 

(Hovdingar  og  hermenn  fort  ut  til  vinstre.  Kongen  og  Kraaka 
stend  hand  i  hand  og  ser  til.) 

Ragnar. 

Undarlegt  er  det  aa  skiljast  fraa  den  ein  hev 
huglagt. 

Kraaka. 

Visst  er  det  so.  Men  heider  ventar  deg, 
Ragnar,  og  vinden  aukar:  No  er  det  bør  til 
Engelland. 

Ragnar. 

Live  vel,  mitt  viv! 

Kraaka. 

Lukka  til  ferdi,  Ragnar  Sigurdsson! 

(Ragnar  imot  vinstre.  Kraaka  inn  yver  vollen.  Han  vender  seg 
og  slær  ut  med  handi.  Ut.  —  Kraaka  ut  til  høgre. 

Tomt  tile.  —  Ein  høyrer  lurblaaster. 

Aake  helder  fort  inn  ifraa  høgre  [lengst  framme];  berrhovdaog 
utan  kipa.) 

Aake. 

Rakkars-tye,  desse  her-gastarne !  Eg  veit  daa 
ikkje  kva  dei  tutar  etter!  —  Det  skal  ikkje  vera 
fred  aa  faa  til  aa  sova,  i  nauste  helder  no.  Mi 
sann  kunde  dei  ha  seg  ifraa  land  med  minre  oll- 
ster,  tykkjer  eg!  (Sputtar,  og  gjeng  ut  att,  same  vegen  han 
kom  inn. 

(Tomt  tile.  —  So  kjem  Kraaka  fram  upp  i  høgste  knatten  til 
vinstre.  Ho  hev  ikkje  lenger  garne  kring  seg,  men  berre  kongs- 
kaapa  laus  yver  herdarne.  Ho  ser  ut  etter  skipi.) 

Kraaka. 

Der  svingar  kongsskipe  fram  i  brodden  fyr 
dei  andre.  —  Høg  og  herleg  stend  Ragnar 
Sigurdsson  i  lyftingen.  Kor  hjelmen  glinsar  i 
solskine ! 

Nei  so  fager  var  du  aldri  i  mine  draumar, 
som  no  du  er! 

(Ho  stirer  tagall  eit  bil.  Lettar  so  hovude  og  ser  hegre.) 

Der  sigler  ei  ørn.  Sterke  vengjor  hev  ho, 
og  lett  fløyter  ho  seg. 

(Retter  armarne  ut,  og  kaapa  fell.) 

Aatte  eg  vengjorne  dine! 

(Ropar:)  Aat  hugen  min 
laan  hamen  din: 
ei  festarmøy  fylgja 
vil  festarmann  sin! 


--  Duken  fort  ned.  — 


Fjorde  bolken. 


(I  stova  paa  Spangareide.  Alt  nokorlunde  som  i  fyrste  bolken. 
—  Natt  Grima  og  Aake  i  sengi.) 

Grima 

(lettar  seg  upp,  nuggar  i  Aake.) 

No  lyt  du  upp! 


Aake 

(svevntung.) 

Nah  —  lat  meg  vera! 


Grima 


(rister  i  han.) 


Du  lyt  upp,  høyrer  du! 
dagen. 


Aake 


Det  er  snart  ljose 


(upp,  skudrar  seg  og  geispar.) 

Det  er  ’kje  dag  paa  lenge  endaa.  Kva  skal 
eg  uppe? 

Grima. 

Nei  hev  du  ingen  ting  aa  onna  med,  so  berre 
legg  deg  att,  din  leting! 

(Aake  geispar  og  legg  seg.  Grima  vert  sitjande.) 

Aake. 

Legg  deg,  du  med. 

Grima. 

Eg  fær  ’kje  sova.  Kraaka  hev  stillt  seg  ut 
og  inn  fleire  vendor,  so  eg  skynar  ikkje  kva  ho 
stjornar  med. 

Aake 

(upp  att  rædd.) 

Ho  skulde  vel  ikkje - Hev  du  ikkje  tala 

til  henne? 

Grima. 

Visst  hev  eg  so.  Men  du  veit  kva  det  plar 
nytta.  Ho  vyrd  ikkje  meg  eit  ord  lenger. 

Aake. 

Du  hev  fare  for  veikt  med  henne. 

Grima. 

Ja  der  sa  du  eit  sant  ord.  Korleis  hev  eg 
ikkje  kava  med  den  ungen  frametter  aari!  Men 
utotten  fekk  eg  ikkje  or  henne. 

Aake. 

Hadde  me  skilt  oss  med  henne  straks,  so 
laag  me  ’kje  her  og  ottast  kva  ho  kan  taka  seg  til. 

Grima. 

Aa  du  hev  ’kje  vondt  av  otten,  tykkjer  eg. 
Du  søv  som  ein  stein  kvar  natt. 

Aake. 

Var  eg  ikkje  so  trøytt,  fekk  eg  aldri  blund 
paa  augo. 

Grima. 

Du  gøymde  vel  øksi,  fyrr  du  la’  deg? 

Aake. 

Gløymsken  kan  eg  rett  ofte  vera,  men  det 
haattar  eg  daa  alltid. 

Grima. 

Eg  trur  det  er  den  ho  leitar  etter. 

Aake. 

Ho  finn  henne  ikkje.  Og  hand-øksi  hev  eg 
her  i  sengi. 

Grima. 

Me  kan  vera  nokorlunde  trygge  daa. 

(Legg  seg  att.  —  Togn.) 

Aake. 

Trur  du  at  ho  —  æ  —  veit  um  gulle? 
Grima. 

Gulle?  Kva  slag  gull?  Hev  me  noko  gull? 
Aake. 

Ne-hei.  Men  det  du  veit?  —  Det  skulde  ikkje 
vera  det  ho  ransakar  etter? 

Grima. 

Lat  ho  ransaka!  Ho  fær  ’kje  vera  braa,  vil 
ho  leita  det  fram. 

Aake. 

Men  kvar  hev  du  gjort  av  det? 

Grima. 

Det  skil  deg  ikkje! 

Aake. 

Um  det  gjorde  seg  minre  til  en  me  hadde 
tenkt,  so  var  det  daa  ikkje  so  reint  inkjevetta 
helder. 

Grima. 

No  tegjer  du! 

Aake. 

Eg  er  ’kje  rædd  deg  so  lenge  eg  hev  øksi 
aa  triva  til. 

Grima. 

Du  talar  so  stygt  at  det  er  ’kje  rim  i  det  — 
nattartider.  No  skal  me  sova  og  ikkje  tratla. 

Aake. 

Sova?  Ja  no  kan  eg  sova,  naar  du  hev  sett 
skjelten  i  meg! 

Grima. 

Kva  er  det  du  er  rædd? 

Aake. 

Eg  tykkjer  det  er  mange  ting  ein  kan  ottast 
fyr  —  her  i  huse.  Det  fall  mest  som  du  ikkje 
var  trygg  du  helder. 

Grima. 

Teg  no!  —  so  eg  kan  freista  blunda. 

Aake. 

Ja  du  vil  ha  fred,  men  du  unner  ikkje  meg 
han  —  anten  natt  elder  dag. 

Grima 

(rasande  upp,  rister  han.) 

No  er  du  so  god  du  tegjer,  elder  so  skal  eg 
soleis  skinn-rista  deg  at  skjellen  skal  gje’  seg. 

Aake. 

Hav  vit,  hav  vit!  —  Høyrer  du  ikkje  eg 
tegjer? 

(Ho  slepper  han,  og  dei  legg  seg  baae  ned.  —  Togn.  —  Kraaka 
inn  utgangsdøri  og  sét  ope  etter  seg.  I  handi  hev  ho  ein  kjepp  og 
ein  togstubbe.  Ho  opnar  ljoren,  nører  upp  vermen  paa  aaren  og  legg 
véd  paa.  Det  logar  snart  sterkt  upp.) 

Grima. 

Kva  er  det  du  tek  deg  til? 

Kraaka. 

Eg  vil  lysa  ein  grand  upp  i  dette  myrkre. 

Jens  Tvedt:  »Kraaka«.  6 

Grima. 

Gakk  stad  og  legg  deg,  og  far  ikkje  her  ut 
og  inn  som  eit  skrymt  i  dorerne.  Me  vil  sova. 

Kraaka. 

Det  vert  ikkje  meir  svevn  paa  Spangareide 

denne  natti.  (Fram'  paa  golve,  so  ho  stend  midt  imillom  aaren 

og  sengi.)  Ljost  skal  det  vera  naar  eg  tek  avskil 
med  deg  fostermor. 

Grima 

(set  seg  upp.) 

Gjeng  du  i  heilorom  og  talar  yver  deg? 
Elder  kva  meiner  du? 

Kraaka. 

I  natt  skal  det  haldast  dom  yver  deg,  Grima. 
Yver  deg  og  den  ynkelege  kallen  din.  Vonde  er 
de  baae,  men  du  er  verst. 

Grima 

(hyttar  imot  henne.) 

Skjeller  du  far  din  og  mor  di,  din  uliklege 
unge! 

Kraaka. 

Laak  var  faren,  men  ringare  mori,  um  du 
og  Aake  var  foreldri  mine!  Aldri  hev  du  synt 
meg  morshjarta  i  nokon  ting.  Ikkje  ifraa  fyrste 
dagen  til  no.  Men  so  er  eg  helder  ikkje  dotter 

di.  Det  kunde  eg  kjent  i  mitt  eige  hjarta  og  set 
i  dine  vonde  augo,  um  eg  aldri  hadde  visst  det. 

Grima. 

Du  talar  yver  deg,  morr.  Gakk  ut  og  legg 
deg,  fyrr  du  gjerer  meg  ill! 

Kr  A  AKA. 

Nei  eg  talar  ikkje  yver  meg.  Og  illska  di 
ottast  eg  ikkje.  Det  er  lenge  sidan  du  sette  støkk 
i  meg  med  den.  —  Eg  veit  alt  det  vonde  som  er 
gjort  her  i  huse.  Alle  dykkar  vonde  tankar,  all 
dykkar  skamlause  framferd  og  alle  dykkar  fæle 
gjerningar  —  alt  veit  eg. 

Grima 

(rasande.) 

Ingen  ting  veit  du,  tæv-unge!  Vil  du  eg  skal 
koma  fram  og  tukta  deg? 

Kraaka. 

Eg  tek  ikkje  imot  tukt  av  eit  træl-kvende. 
Den  kjeppen  du  slo  hunden  med  i  gaar,  den  hev 
eg  her  i  handi  (syner  han):  Vaagar  du  deg  fram  or 
sengi,  fær  du  av  den.  Og  naar  han  er  utsliten, 
brukar  eg  denne  tog-tampen  (heid  han  ut)  som  du 
dengde  meg  med  daa  eg  var  barn,  og  flengde 
ryggen  min  blodut. 

Grima. 

Du  vil  daa  vel  aldri  leggja  hand  paa  oss? 

Kraaka. 

Hemndarstundi  er  komi.  Du  tarv  ingen  ting 
vera  trygg  fyr,  Grima. 

Grima 

(til  Aake.,) 

Var  det  mannsferd  i  deg,  so  tolde  du  ikkje 
dette ! 

Aake 

(upp,  rædd.) 

Æ  —  du  —  eg  — 

Kraaka. 

Smyg  under  aaklæde,  so  slepp  eg  sjaa  deg, 
mismenne!  Gjest  sveik  du  og  drap  sovande 
mann.  Det  var  din  manns-daad,  du  træl  aat  eit 
træl-kvende ! 

Aake 

(haast.) 

Du  —  du  lyg! 

Kraaka. 

Heime  drap  du,  og  du  og  Grima  drog  han 
ut  under  geithellaren  og  grov  han  ned  som  han 
hadde  vore  ein  hund.  Aldri  torde  du  sidan  koma 
heilåren  nær,  aldri  setja  din  fot  i  svali  der  du 

udaaden  dreiv.  For  skuggen  hans  hev  fylgt  deg 
kvar  du  vanka.  Og  fylgja  deg  skal  han  til  di 
siste  stund,  Aake.  —  Og  gulle - 

Grima 

(skrik  yver  seg.) 

Gulle? 

Aake 

Kupp-) 

Ja  gulle? 

Kraaka. 

Gulle  var  mitt. 


Grima 

(med  ein  stygg  laatt.) 

Men  du  fekk  ikkje  klo  i  detl 
Kraaka. 

Det  var  min  arv.  Og  arven  hev  eg  teke. 

Aake  og  Grima. 

Kvar  er  gulle? 


Kraaka. 

Det  spursmaale  gav  Aake  so  tidt  sitt  grimme 
kvende.  Men  alltid  fekk  han  same  svare:  Det 
skil  deg  ikkje.  I  min  munn  høver  det  betre. 

(Aake  og  Grima  styn  og  sig  ned.  —  Stutt  togn.) 

Grima. 

Ei  øla  hev  me  ale  til  aa  éta  oss  hjarta  or  live ! 

Kr  A  AKA. 

Der  sa  du  eit  sannare  ord  en  du  sjølv  veit. 
Den  einaste  ting  de  bar  elsk  til,  var  det  gulle 
som  aldri  vart  dykk  til  gagn  elder  gleda.  Vakne 
tratla  de  um  det,  i  svevne  skalv  de  fyr  det,  for 
den  eine  unnte  ikkje  hin  det. 

Grima. 

Gulle  er  mitt!  —  eg  vil  ha  det! 

Aake. 

Nei  det  er  mitt!  Hev  eg  gjort  like  fyr  det, 
so  vil  eg  og  ha  det. 

Kr  A  AKA. 

Hemni  er  søt  fyr  den  som  urett  leid.  Av  di 
eg  visste  det  var  det  einaste  som  vilde  svida  i 
dykkar  vonde  hjarta,  vilde  eg  i  avskils-stundi 
ikkje  dylja  dette  um  gulle.  Naar  sol  er  uppe, 
sigler  eg  til  Danemark  med  min  festarmann  kong 
Ragnar  Sigurdsson.  Og  mitt  ervegull  hev  eg 
med.  —  No  kjem  mennerne  hans  og  hentar  meg. 

(Det  høyrest  dunk  i  veggen,  utedøri  gjeng  upp,  og  inn  kjem 
Bjørn  Høgskalle,  Hauk  og  tvo  hermenn.  Hauk  ber  ein  kostesam 
kvendebunad  paa  armen. 

Bjørn  fram  imot  Kraaka  og  bøygjer  seg  med  vyrdsemd.  Her- 
mennerne  stoggar  utar  med  døri.) 

Bjørn. 

Kong  Ragnar  Sigurdsson  av  Danemark  sen¬ 
der  oss  med  helsing  og  bod  til  si  festarmøy, 
Kraaka  hi  fagre  aa  Spangareide.  Han  er  komen 
her  paa  heimveg  ifraa  Engellands-ferdi.  Med  stor 
heider  og  mykje  herfang  kjem  han  att  og  ventar 
no  at  du  vil  fylgja  han  til  Leire,  soleis  som  av¬ 
talen  var. 

Kraaka. 

Eg  held  min  lovnad  som  han  hev  halde  sin. 


Bjørn. 

Braahuga  er  han  etter  aa  møta  deg,  og  børi 
er  god. 


Kraaka. 

Ferdig  er  eg  til  aa  fylgja  min  festarmann. 


Bjørn. 

Men  min  herre  kongen  bed  deg  gjera  han 
den  hugnad  aa  klæda  deg  i  den  bunad  han  her 

Sender  deg.  (Tek  kvendebunaden  fraa  Hauk,  gjeng  fram  og  gjev 

han  til  henne.)  —  Det  vere  mi  von  at  du  i  ei  heppi 
stund  tek  bunaden  av  mi  hand! 


Kraaka. 

Ingi  dronning  vilde  mismæta  ei  slik  gaava. 
Meir  en  gjerne  skal  han  faa  sjaa  meg  i  den. 

{Tek  imot  bunaden  og  gjeng  imot  kove  deri.  Stoggar  og  peikar  imot 

sengi.)  —  Dei  tvo  gamle  er  meg  ikkje  gode.  De 
lyt  agta  paa  dei,  at  dei  ingen  ting  tek  seg  til 
med’  eg  er  burte. 

Bjørn. 

Me  rettar  oss  i  alt  etter  din  vilje. 

Kr  A  AKA. 

Ikkje  maa  dei  tala  seg  imillom,  og  ikkje  maa 
dei  fram  or  sengi. 

Bjørn. 

Det  skal  dei  ikkje. 

(Kraaka  ut  i  koven.) 

Du  Aaleiv  vaktar  dei  gamle !  (Eine  hermannen 
burtaat  sengi  og  vert  standande  der.)  Meir  véd  paa  aaren, 
TjaSSe!  (Andre  hermannen  legg  véd  paa  vermen.) 

(Bjørn  vert  standande  og  stira  i  elden  ei  stund.  —  Togn.) 

Grima 

(varlegt.) 

Skal  me  ikkje  faa  tala  i  vaart  eige  hus? 

Bjørn 

(snur  seg,  kvast.) 

Nei!  (Han  og  Hauk  spantar  i  kring  og  ser  seg  um.) 

Grima 

(blidvori,  sutrande.) 

Eg  skulde  so  plent  ha  vore  ute  ein  augne- 

blink.  Det  vil  daa  vel  ingen  neitta  eit  gamalt 
kvende? 

Hauk 

(hyttar  til  henne.) 

Du  tegjer,  elles  fær  du  ei  torva  i  truten! 

(Togn.) 

Bjørn. 

At  so  fager  ei  møy  kan  vera  fostra  i  slike 
kor,  det  tykkjest  meg  ei  gaata.  —  Um  ho  hadde 
kongsblod  i  aadrarne,  kunde  ho  ikkje  bera  seg 
byrgare. 

Hauk. 

Tora  Borgarhjort  var  fager  ho  med,  men 
denne  er  ein  god  mun  fagrare. 

Bjørn. 

Kven  hev  anna  sagt?  Og  ei  undarleg  heppa 
hev  fylgt  oss,  sidan  kong  Ragnar  feste  henne. 

Hauk. 

Ja,  strykande  bør  hadde  me  til  Engelland, 
siger  fekk  me  i  kvar  ein  strid,  og  mannefalle  var 
minre  paa  vaar  sida  en  nokor  tid  fyrr. 

Bjørn. 

Ikkje  hev  me  slite  ilt  paa  heimferdi  helder. 
Dagen  var  ikkje  fyrr  fastsett,  so  hadde  me  børi. 

Hauk. 

Og  no  vert  det  vel  ikkje  mange  døgn  til  me 
er  i  Leire  att? 

Bjørn.. 

Eg  skulde  mest  tru  me  greider  det  paa  tvo. 
Elder  i  høgdi  tri.  Vil  segja:  med  den  bør  me 
no  hev. 

ElN  HERMANN 

(fort  inn.) 

Kongen  kjem  med  stort  fylgje.  (Ut.) 

Bjørn. 

Braa  hev  Ragnar  Sigurdsson  alltid  vore,  og 
han  er  det  nog  ikkje  minre  i  natt.  —  Meir  véd  paa 
aaren,  Tjasse!  Ljost  maa  her  vera  naar  kongen 
kjem. 

(Hersveinen  fær  vermen  til  aa  loga  sterkt  upp. 

Kraaka  kjem  fram  i  kovedøri.  Ho  er  no  klædd  i  ein  kostesam 
gullstika  bunad;  haare  vell  ned  yver  ryggen. 

Bjørn  og  Hauk  steller  seg  jamsides  framfyr  langbenken;  her- 
sveinarne  paa  kvar  sida  av  døri.  —  Sidan  kjem  det  fleire  herfolk  inn 
og  steller  seg  paa  høgre  sida. 

So  kjem  kongen  og  Gaute  jarl.  —  Ragnar  gjeng  like  imot 
Kraaka,  tek  baae  henderne  hennar  og  fører  henne  fram.) 

Ragnar. 

Fagre  mi  festarmøy!  Heil  og  sæl  vere  du, 
min  dyre  eignalut!  (Slær  armen  um  henne.) 

Kraaka 

(legg  hovude  attaat  bringa  hans  og  ser  han  upp  i  andlite.) 

So  du  gløymde  ikkje  den  einslege  fuglen  som 

flaksa  millom  turre  greiner!  Du  stod  din  røyn¬ 
dom  og  var  din  lovnad  tru,  Ragnar  Sigurdsson. 

Ragnar. 

Lett  er  det  aa  halda  den  lovnad  som  i  hugen 
leikar  baade  dag  og  natt.  Langt  er  det  yver  have 
til  Engelland,  men  kvar  dag  naadde  meg  dine 
helsingar.  Naar  eg  gjekk  fram  i  striden,  so  visste 
eg  at  det  var  fyr  mitt  fagre  viv  eg  skulde  kjempa, 
og  falla  laut  fienden  —  elder  fly.  Til  siger  du 
sende  meg.  Med  heider  og  herfang  kjem  eg  att. 

Kraaica. 

Og  sæl  gjorde  du  den  som  elskar  deg!  (Kjæler 
seg  upp  tii  han.)  —  Takk  fyr  den  kongelege  gaava 
du  sende  meg! 

Ragnar 

(held  henne  ut  ifraa  seg,  ser  smilande  paa  henne.) 

Kor  vel  bunaden  høvde  deg,  Kraaka! 

Kraaka 

(smiler  fegi.) 

Trælebunad  høvde  ille  fyr  eit  kongs-viv. 
Syner  det  no  at  eg  er  fostra  til  træl-kvende? 

Ragnar. 

Nei  det  tarv  du  ikkje  ottast.  Og  den  ting 
vil  me  aldri  korkje  tala  um  elder  tenkja  paa. 
Elskhug  fregar  ikkje  etter  ætt  og  elde. 

Kr  A  AKA. 

Den  stund  kunde  likevel  koma,  daa  det  sveiv 
deg  i  hugen  at  ditt  viv  var  av  træle-ætt.  Di 
fyr  skal  du  no  vita  det,  Ragnar,  at  det  er  ingi 
træledotter  du  vil  føra  heim  til  Leire  og  gjera  til 
dronning  i  Danemark.  Mi  ætt  er  til  fullnads 
jamgod  med  di:  Brynhild  Budlesdotter  var  mi 
mor  og  Sigurd  Faavnesbane  min  far. 

Ragnar. 

Høg-ætta  er  du  daa,  mitt  viv,  og  fagert  og 
gjævt  hev  du  aa  likjast  paa! 

Kraaka. 

Du  skal  ikkje  lenger  nemna  meg  Kraaka, 
men  Aaslaug.  Aaslaug  Sigurdsdotter  er  mitt  rette 
namn.  Hjaa  kong  Heime  i  Lymsdale  er  eg  fødd, 
og  der  vart  eg  fostra  med’  eg  var  liti. 

Ragnar. 

Men  korleis  gjekk  det  til,  at  du  sidan  voks 
upp  i  trælekor? 

Aaslaug. 

Gjukungarne  stod  meg  etter  live.  Daa  var 
det  min  fosterfar  gjorde  ei  harpa  med  eit  song- 
hus  so  stort  at  han  kunde  løyna  meg  i  det. 
Som  stavkar  og  harpespelar  vandra  han  gjenom 
skogår  og  øydemarkjer,  ifraa  land  til  land.  Der 

han  visste  seg  trygg,  opna  han  harpa  og  lét  meg 
leika  i  solskine,  elder  han  lauga  meg  i  aa  elder 
bekk.  Vyrk  var  han  fyr  meg,  og  vel  han  vyrdsla 
og  varna  meg.  Og  greida  fekk  eg  paa  alle  ting 
som  eit  barn  kunde  skyna:  Han  fortalde  um  far 
og  mor  og  mi  gjæve  ætt,  og  dei  som  vilde  meg  ille. 

Ragnar. 

Og  so  kom  de  hit? 

Aaslaug. 

Ja,  so  kom  me  til  Spangareide.  Den  vonde 
Grima  vart  so  freista  av  det  gulle  ho  hadde  set 
glimt  av,  at  ho  eggja  mannen  til  aa  drepa  gjesten 
deira,  med’  han  sov. 

Ragnar. 

Det  nidingsverk  skal  strengt  hemnast! 

Aaslaug. 

Hemni  kom  med  same:  Ingi  hugnadstund 
hev  dei  sidan  havt. 

Ragnar. 

Men  deg  Aaslaug?  —  deg  fostra  dei? 

Aaslaug. 

Ja,  av  di  dei  var  barnlause,  lét  dei  meg  liva. 
Men  eit  vesalt  liv  var  det:  fælt  for  dei  med  meg, 

og  vondt  leid  eg  paa  mange  vis.  Grima  lét  meg 
frjosa  og  svelta,  og  eg  visste  meg  aldri  trygg  fyr 
liv  elder  limer.  Aldri  saag  eg  eit  godt  smil  som 
kunde  varma  mi  saare  bringa,  eldri  høyrde  eg 
anna  en  vondord  og  stygg  tale.  Stødt  var  det 
illska  og  uvitug  tukt,  aldri  hegn  elder  hugnad. 

Ragnar. 

Stakar  min  einslege  fugl! 

Aaslaug. 

Verst  var  dei  lange,  vaate  vintrarne.  Ute 
var  ikkje  verande,  inne  helder  ikkje.  Sumrarne 
var  alltid  betre:  Daa  fekk  eg  vanka  i  skogen 
med  smaafée  og  hadde  ikkje  den  vonde  Grima 
yver  meg. 

Ragnar. 

Ublid  hev  din  lagnad  vore,  Aaslaug.  Men 
det  sver  eg  ved  alt  som  høgt  og  heilagt  er,  at - 

Aaslaug. 

Ingen  ting  skal  du  sverja,  kong  Ragnar.  Kan 
eg  eiga  ditt  hjarta  som  du  eig  mitt,  daa  er  ikkje 
eidarne  turvande.  Som  ei  svart  natt  hev  live 
mitt  vore.  No  sprett  soli,  og  dagen  er  nær. 
Etter  draum  kjem  dagverk,  um  dikt  skal  verta 
sanning. 

Ragnar. 

Vis  er  du,  mitt  viv.  So  skal  det  vera.  (Ser 
upp  imot  ljoren.)  Og  ute  dagar  det  med.  Børi  er 
god  til  Danemark,  Aaslaug  Sigurdsdotter. 

Aaslaug. 

Det  hefter  meg  berre  ein  liten  ting,  so  er  eg 
ferdig  til  aa  fylgja  min  høge  husbonde:  Ute  i 
koven  hev  eg  mine  erveluter.  Dei  vilde  eg  gjerne 
syna  Aake  og  Grima,  at  dei  kan  vita  eg  gjeng 
ikkje  fatigare  or  tune  en  eg  kom. 

Ragnar. 

Men  hemni,  Aaslaug?  —  naar  krev  du  den? 
Aaslaug. 

Dette  høyrer  med  til  hemni.  (Gjeng  tii  kovedori. 

let  upp  og  peikar  inn ;  til  ein  av  hersveinarne  :)  T ak  meg  inn 

den  harpa,  hersvein! 

(Hersveinen  gjeng  ut  i  koven  og  kjem  med  harpa.  Aaslaug 
fram  til  kongen  att.  Sveinen  sét  harpa  der  som  Aaslaug  peikar  :  burt- 
imot  sengi.) 

Aaslaug. 

Lat  Upp  harpa,  hersvein !  (Han  gjerer  so,  og  gjeng 
etterpaa  til  leds.  Aake  og  Grima  sét  seg  aa  ende  i  sengi  og  stirer 
fram  med  stygge  augo.  Aaslaug  tek  ut  or  harpa  den  bunaden  ho 

hadde  paa  i  fyrste  bolken.)  —  Sjaa  her,  Grima!  Dreg 
du  kjensl  paa  denne?  Finare  var  denne  bunaden 
en  den  du  laga  meg  av  trivsor  som  ikkje  lenger 

kunde  Skyla  din  U fjelge  Skapnad.  (Held  barnebunaden 
inn  aat  bringa.  Eit  godt  hjarta  hadde  den  som  gav 
meg  han,  og  sæl  var  eg  den  tid  eg  bar  han. 
(Tek  upp  ein  diger  gull-armring.)  —  Sjaa,  Grima,  Og  gled 
ditt  hjarta.  Denne  bar  Heime  alle  dei  aar  eg  kan 
minnast.  Og  den  hadde  han  lova  meg  naar  eg 
vart  stor.  Han  skulde  vera  mi  festargaava  til  den 
mann  og  elska.  Tii  kongen:)  Gjæv  manns  gaava 
skal  gjæv  mann  bera:  den  ringen  høver  til  din 

arm,  Ragnar.  (Sét  ringen  paa  armen  hans.) 

Ragnar. 

Høgt  i  æra  skal  eg  halda  di  festar-gaava. 
Aaslaug 

(til  dei  gamle.) 

Er  det  her  alt,  Grima?  Saknar  du  noko, 

Aake?  (Grima  og  Aake  greivlar  etter  gulle.)  —  Ver  de 

trygge,  det  er  her  alt!  Eg  kjenner  kvar  tingen  etter 
den  tid  dei  var  leikarne  mine. 

(Slær  loke  att.) 

Og  no  skal  ikkje  lenger  griske  augo  spegla 
min  arv.  Men  som  ei  glod  skal  han  svida  i 
nidske  trælehjarta,  so  lenge  det  dulpar.  Vonde 
hev  dykkar  dagar  vore,  Grima  og  Aake.  Verre 
skal  dei  verta  som  de  hev  att.  Men  verst  den 
siste. 

(Gjev  kongen  handi.) 

No,  min  høge  husbonde,  hefter  meg  inkje 
meir. 

Ragnar. 

So  gjeng  ferdi  til  Leire!  Brudebør  hev  me, 
Aaslaug,  og  fagert  fylgje. 

(Hand  i  hand  ut.  Gaute  og  Bjørn  etter;  so  dei  andre.  Hauk 
*  og  ein  hermajin  tek  harpa  millom  seg  og  gjeng  sist.  —  Dørerne  vert 
standaride  opne. 

Aake  og  Grima  sit  framleides  aa  ende  i  sengi.  Dei  stirer  imot 
deri,  utan  aa  røra  seg.  —  Daa  brusar  det  gjenom  huse  same  harpe- 
slaatten  som  i  fyrste  bolken.  Det  glid  som  ei  ysma  fyr  dørgape,  og 
ein  ser  Heime  med  hogge  i  .skallen  og  lyft  arm.  Ein  elding  lyser 
sterkt  upp.  —  Aake  og  Grima  skrik  yver  seg  og  gøymer  seg  under 
aaklæde.) 


—  Duken  ned.  — 

